Workout adalah kato lain ari latihan fisik barupo aktivitas yang dilakukan seseorang untuak maningkekan atau mamaliharo kebugaran tubuh. Workout atau latihan jalanan marupokan kombinasi antara atletik, kalistenik dan olahraga. Istilah workout adalah latihan fisik yang manjadi pilihan praktis pengganti olahraga di luar ruangan. Saat-saat iko, banyak urang yang indak sempat melakukan olahraga karano kesibukan sehari-hari. Workout di rumah dapek menjadi solusi yang tapek untuak manjago tubuh tetap sehat dan bugar. Di sisi lain, workout adalah kato lain dari latihan fisik barupo aktivitas yang dilakukan seseorang untuak maningkekan atau mamaliharo kebugaran tubuh. Latihan fisk yang dilakukan sacaro benar dan konsisten bahkan samo efektifnyo jo olahraga di gym.


Al-Quran adolah kitab suci umat muslim nan barisi kumpulan wahyu dari Allah kapado nabi Muhammad. Sebelum Al Qur'an bantuak buku saroman kini, Al-Qur'an hanyo dihafalkan dan di tulis dek sahabat-sahabat nabi di banyak tampek mode di pohon kurma, lempengan batu, kulik binatang, kayu, dan lain-lain berdasarkan apo nan disampaikan dek nabi. Hal iko disebabkan karano katiko wahyu diturunkan Rasulullah S.A. W ndak bisa baco tulis. Katiko nabi Muhammad maningga, di saat itulah peperangan acok tajadi. Banyak penghafal Al-Qur'an nan baguguran, sahinggo akhirnyo para sahabat mamutuihan untuak mangumpuan ayat-ayat Al-Qur'an nan alah ditulis tadi dan jadilah Al-Qur'an saroman nan awak kenal kini.


Duo tahun nan lalu tapeknyo sakitar akhir tahun 2019, ambo pai balibur samo sanak saudaro bakaliliang batusangka, solok jo singkarak. iko pangalaman nan indak bisa ambo lupoan, karano transportasi nan kami gunoan beda dari nan lain. Kami pai bakaliliang manggunoan namonyo odong-odong, masin oto nan di modifikasi manjadi alat angkuik nan labih panjang dari oto nan bisa muek 10 sampai 15 urang. Pejalanan dari pagi sampai malam. Basamo-samo di ateh odong-odong, bacarito sambia maliek pamandangan sapanjang pagaruyuang sampai danau singkarak. Nan kanai macet di jalan sampai makan basamo yo sabana sero sambia mambaok nasi dari rumah. Hari itu batapek an pulo jo hari ulang tahun ambo.


Sholat limo waktu adolah ibadah nan wajib dilakuan oleh urang Muslim satiok hari. Sholat wajib ko dilakuan sabanyak limo kali di waktu-waktu nan alah ditantuan. Salain itu, rakaaat dari satiok sholat pun beda-beda. Sholat Subuh dilakuan waktu Subuh sampai sabaun matohari terbit. Sholat ko dilakuan sabanyak duo rakaat. Salanjuiknyo Sholat Zuhur. Sholat ko dilakuan dari tangah hari sampai siang manuju sore, dilakuan sabanyak ampek rakaat. Sholat Ashar di lakuan waktu patang sampai matahari ka tabanam. Samo jo sholat Zuhur, sholat Ashar dilakuan ampek rakaat. Salanjuiknyo Sholat Maghrib, sholat nan dilakuan waktu matohari alah tabanam. Sholat ko dilakuan sabanyak 3 rakaat. Dan nan paliang akhir Sholat Isya nan dilakuan pado malam hari sampai manjalang subuh. Sholat Isya dilakuan sabanyak 4 rakaat.


Ludo adolah permainan nan acok dimainkan wakatu ambo SD dulu. Permainan ko sempat hilang salamo belasan tahun tapi akhir-akhir ko permainan ko hits lo baliak. Banyak urang nan managiah bamain ko kini. Mulai dari nak-anak, remaja, dewasa, bahkan amak-amak. Nan labiah mangajuik an adolah permainan ko ado nan mambuek perlombaannyo. Mode tu lah sangkiang hitsnyo permainan ko kini. Ambo pun ndak ketinggalan untuak bamain ludo ko jo ponakan ambo. Nan herannyo adolah katiko bamain jo ponakan ambo nan baru kelas 1 SD , ambo selalu kalah dibueknyo. Padohal waktu ketek dulu ambo tamasuak urang nan acok baruntuang katiko bamain ludo.


Banyak urang nan nio masuak ka parusahaan untuak karajo di kantua. Indak jarang iko juo nan manjadi target sasaran dek freshgraduate. Banyak bana urang nan mancari tau baa langkah masuak ka parusahaan. Indak ado langkah khusus tapi ado jo langkah nan bisa kalian cubo. Patamo siapkan saluruah berkas lamaran, kaduo tantuan dulu awak nio karajo dima dan nio bagian apo, katigo barajalah sasuai apo nan saharusnyo sebagai saorang anak kantua. Kiro-kiro mode itulah dan jan lupo juo untuak baraja psikotes, kareno tes nyo indak ciek do. Awak harus tau juo teknik wawancara. Kareno awak akan batamu jo hrd jadi awak harus maagiah jawaban yang elok.


Bencana Tsunami di Aceh tajadi pado tanggal 26 Desember 2004. Sabalum aia lauik tu naiak gampo gadang labiah dulu manggoncang. Banyak keluarga nan harus kahilangan keluarganyo. Selain itu, banyak lo nan harus kahilangan harato benda nyo. Katiko awak caliak kota banda aceh saat itu hampia rato jo tanah sadonyo. Nan buek terkagum-kagum dan tacangang-cangang tu adolah ado ciek masajik nan tetap badiri kokoh tatonggok di antaro bangunan-bangunan nan rato jo tanah dan rato jo puing-puing bangunan nan alah runtuah akibek bencana ko. Manuruik ambo, Iko adolah salah satu bukti basonyo Allah ingin mancaliak an kekuasaannyo kapado umat-umatnyo supayo maakui basonyo apo nan ndak mungkin bisa mungkin kalau tuhan alah bakehendak.


Di Coffe Toffe Margonda tu tampeknyo lamak bana untuak nongkrong. Karano tampeknyo nyaman, barasiah, palayanannyo ramah dan nan paliang pantiang tu ado wifinyo. disinan banyak varian kopinyo dan nan paliang favorit acok kosong menunyo yaitu kopi nan raso buahnyo. Bagi nan indak bisa mangopi ado pulo varian nan indak kopinyo kaya teh atau susu-susuan gitu. di coffe toffe tu ado duo area, ado nan full ac tu ado lo nan area marokoknyo. bagi kabanyakan tampek area smokingnyo lumayan kumuah, tapi iko babeda, iko subana barasiah dan indak taraso pangok karano tampeknyo lumayan tabukak. karano nyaman tadi banyak urang nan karajo atau buek tugas disinan.


Lisa saat iko sadang mamikirkan bagaimana inyo akan pulang dari sakolanyo. Biasonyo inyo akan dijemput oleh urang tuanya, namun saat iko karano urang tuanyo sadang sibuk maka bisa mamutuihkan untuak manaiki angkutan umum. Saat itu adolah partamo kali Lisa naik angkutan umum sahinggo inyo indak tahu bagaimana cara untuak manaikkinyo. Lisa barhenti di salah ciek halte tadakek dari sakolanyo dan inyo mananyakan ka kawan ciek sakolanyo takait angkutan umum nan mangarah ka rumahnyo. Satalah mangetahui jenis angkutan umum nan Lisa naiki. Melihat bagaimana sistem pembayaran dalam manaiki angkutan umum tasabuik. Inyo mancaliak kawan-kawannyo lain hanyo naik mobil itu dan langsung pergi ka tampek duduknyo. Satalah sampai di halte tadakek dari rumahnyo Lisa  barniat untuak turun. Namun katiko di pintu  inyo haruih manggesekkan kartu angkutan umumnyo untuak mambaya perjalannyo tasabuik.


Mampunyoi kawan adolah hal nan paliang bahargo juo dalam hiduik awak. Dalam hubungan bakawan saharusnyo nio itu inyo atau awak harus samo-samo saliang manghargoi. Hal nan paliang penting bedanyo urang biaso dan kawan yang yobana kawan. Inyo bisa manjadi pandangan yang elok. Kareno manuruik ambo banyak urang nan bisa mandanga, tapi indak sadoalah urang bisa manjadi pandanga yang elok. Kareno dalam pangalaman ambo bakawan, banyak urang nan bisa mandanga kalau ambo sedang maluapkan emosi. Cuman kabanyakan inyo mandanga se dan maupek atau indak suko ka ambo. Kalau nan kawan ambo yobana indak, inyo akan mandanga keluh kesah ambo dan maagiah babarapo nasehat atau solusi.


Teh talua marupokan minuman tradisional dari urang minangkabau di sumatera nan dalam perkembangannyo manjadi bagian dari menu di kadai atau di restoran padang. Pado zaman dahulu indak sumbarang urang bisa minum teh talua ko, hanyo kalangan bangsawanlah nan dapek maminum teh talua ko. Teh talua baru manjadi minuman untuk kabanyakan urang satelah banyak kabun teh nan di bukak di sumatera barat. Teh talua sangaik populer di daerah bagian barat jo bagian tangah sumatera ditampek dima urang minangkabau manjadi mayoritas, yaitu Sumatera Barat, Jambi, Riau, jo Sumatera Utara. Urang pacayo teh talua baiak untuak kasehatan, tarutamo untuak laki-laki sabagai panambah stamina.


WA memang mangatasi keamanan data obrolan panggunonyo, tapi WA ndak bisa malinduangi akun panggunonyo. Ndak sakali duo kali wak danga ado urang nan WA nyo kanai bajak sahinggo data nyo disalah gunoan dek nan mambajak. Mako dari itu, walaupun awak ndak baharok WA wak kanai bajak, tapi untuak jago-jago iko lah caro nan bisa diakukan katiko WA kalian disadap dek urang nan ndak batangguang jawek. NAn pertamo, hapuih aplikasi babahayo dan mancurigakan nan di gunoan dek si penipu untuak mancilok kode OTP WA wak. nan kaduo, instal ulang aplikasi WA katiko tibo-tibo akun kalian kalua dari hp, sahinggo mandapek an kode OTP nan baru.Nan katigo, kalian bisa mangirimkan email ka support@whatsapp.com dan mancaritokan kronologi kejadiaanyo.


Perkembangan olahraga di Indonesia adolah bagian dari pendidikan. Malalui pendidikan olahraga disekolah akan mambantuak karakter dan juo mental anak-anak bangsa. Sasuai jo semboyan dalam dunia olahraga nan maknanyo sangaik jaleh manggambarkan dalam rangka untuak maningkekan kualitas iduik nan baik sacaro lahia jo batin, kesehatan jo kebugaran juo diparaluan. Karanonyo palajaran olahraga disekolah layak untuak manjadi pilar keselarasan dan keseimbangan iduik sehat dan juo bahagia. Partisipasi dalam olahraga juo dapek mambantuak karakter siswa. Pengalaman nan didapek dalam olahraga dapek mambangu karakter, tapi hal ko dapek tajadi kalau apobilo lingkuangan olahraga diciptakan untuak mangambangan karakter. Olahraga manganduang nilai sportif dan positif didalamnyo, antaro lain kejujuran, sportif, saliang mandukuang dan mangharagoi, samangek, dan juo kompetitif.


Malin Kundang nan tibo ka kampuang lamonyo dan basuo samo amaknyo. Namun, hal itu tanyato indak manghasilkan apo nan diharokan amak Malin Kundang. Anaknyo nan alah barubah kini indak mangakui kalau inyo adolah urang nan alah manggadangan Malin Kundang dari ketek sampai inyo gadang. Mancaliak Malin Kundang nan indak mangakuinyo, amaknyo badoa agar anaknyo diagiah kutukan manjadi batu. Kutukan iko sabagai hukuman ateh perbuatan durhakonyo. Carito iko diyakini masyarakat sabagai carito legenda. Ditapi pantai aia manis nan tadapek batu babantuak urang nan sadang talungkuik dengan pose takajuik dan mamohon ampun tasabuik banyak dijadian dek urang sabagai salah satu destinasi wisata.


Ambo sanang bana mangulek kacang kalau lagi nio makan cemilan, cemilan yang ambo suko yaitu salah satunyo adolah kacang. Kawan ambo manyuruah ambo untuak mangurangi makan kacang karena takuik nyo akan menyebabkan ambo timbua jarawek di muko, tapi ambo sampai kini ndak ado tumbuah jarawek ambo raso kacang tu ndak jadi masalah do. Kacang tu banyak lo manfaat nyo ma banyak protein yang ancak untuak awak dan kacang ko juo sebagai cemilah yang ancak untuak awak makan kalau sadang diet. Makan kacang ndak bamasalah gai do jo wajah awak kalau lai bisa manjago kabarasiah an wajah ndak kan timbua jarawek awak.


Bagi nan binguang apo aktifitas nan ancak dikarajoan basamo jo kawan-kawan di waktu libur, ambo ado rekomendasi tampek liburan nan cocok untuak dikunjuangi jo kawan-kawan sanak sadonyo. Lokasinyo indak jauah dari bana dari Kota Banduang. namo tampeknyo adolah Dago Dream Park, walaupun namonyo ado unsur dago, tapi tampek wisata ko balokasi di daerah lembang yo kawan-kawan. Wahana nan tasadio pun bamacam-macam, mulai dari paint ball, tampek bafoto nan unik, wahana ekstrim bantak ATV dan flying fox, sampai wahana keluarga naiak sampan dan bakudo. Dago dream park bisa disabuik sebagai salah satu tampek wisata nan lengkap dan banyak variasi nyo. Bagi kawan-kawan nan nio balibur kamarin direkomendasian untuak indak datang waktu lburan gadang, dikaranokan biasonyo akan sangaik rami dan macet jalan manuju ka lokasi.


Lisa nan saat iko mamiliki berat 80 kg dengan tinggi 155 cm meraso badannyo indak ideal sahinggo inyo agak kesulitan untuak baaktivitas seperti balari atau mangerjakan aktivitas lain. Hingga inyo mamutuskan untuak baolahraga sacaro taratur di gym. Di awal bulan bisa barangkek pagi-pagi ka gym untuak mamulai olahraganya. Karano baru partamo kali inyo pai ka gym inyo maminta instruktur untuak mangajarinyo manggunoan alek olahraga.  Semenjak itu tigo kali seminggu inyo akan mangunjungi Gym untuak mangurangi baat badannya. Satelah ciek bulan Iya baolahraga dengan taratur serta manjago pola makan kini inyo mandapekkan manfaat dari aktivitas nan inyo lakukan tasebut yaitu dapek turun sabanyak 4 Kg dalam 1 bulan. Iko marupokan pencapaian nan cukuik besar bagi  Lisa. Satelah malakukan kegiatan olahraga  sacaro taatur selama 6 bulan kini Lisa mamiliki baat badan 48 kilogram.


Mambaco carito rakyat ado juo pesan moral nan awak bisa dapek an salah satunyo Awal Mula Danau Bagendit. Ado urang di suatu desa nan subur, urang tu kayo rayo tapi pilik dan indak elok ka tatanggo nyo. Banyak urang nan tapakso maminjam piti ka Nyi endit tapi tio kali managih, Nyi endit salalu maminta para tukang pukulnyo untuak maambiak tindakan dan mangarehan urang nan talambiak mambayia utang dan bungonyo. Wakatu panen tibo pun hasil panen Nyi endit yang paliang malimpah sedangkan urang lain indak. Nyi endit pilik malah sibuk berpesta pora sadang banyak nan busung lapa disakitar inyo. Singkek carito ado pengemis nan sakik hati yang bisa mambuek urang jahek tu terpental dan manarik ranting yang inyo tancapkan dan mangaluan aia dan dalam sekejap mananggalamkan Nyi endit. Pesan moral nyo jadilah urang nan suko manolong, karena ado sebagian hak milik urang lain dari harato awak dan harato indak akan dibaok mati. Jadi untuak kalian jadianlah apo nan kalian baco, bisa kalian petik hikmah didalamnyo.


Baragama urang banyak nan datang dan hadir ka kahiduik an awak. Namun ado nan taruih mandukuang bantuak sahabat dan ado juo nan sakedar bakawan se. Awak paralu juo mengenali ciri kawan nan elok, supayo awak labiah menghargai persahabatan satu samo lain. Kareno ado kawan nan sakedar kawan ado juo nan manjadi kawan awak nan elok bana. Barikuik ciri kawan nan elok ka awak, inyo yang jujur dan dapek dipicayo, inyo yang setia dalam suka jo duka, dapek diandalkan, manjadi pandanga yang elok dan indak manghakimi. Dalam artian satu samo nan lain saliang menghargai dan indak mudah manyalahkan satu samo lain.


Kawan-kawan ingek Es Kepal Milo? Iyo, olahan es serut nan disiram saus Milo kental diatehnyo ko barasal dari ide sapasang laki bini dari Malaysia dan mulai viral mulai bulan April tahun 2018 di Indonesia.Awalnyo es kepal milo 'maledak' di sekitar ibukota sajo, tapi lamo-lamo mulai bulan Aril dan Mei mulai marambek ka daerah lain di Indonesia. Samanjak itu, mulai rami tenda-tenda urang nan manjua es kepal milo di satiok pambelokan jalan. Sabananyo proses mambuek es kepal milo ko cukuik mudah dan bahan-bahannyo mudah di dapek. Es Kepal Milo hanyo mamaraluan 3 bahan, bubuk milo, susu kental manis, jo es batu.


Hari dima bencana manimpo urang-urang nan babuek dosa. Hari akhia yaitu kiamat patando hancuanyo kehidupan di muko bumi. Mako satiok hamba haruslah mampasiapan amalan baik bia dihari ditegakannyo timbangan dan dibukanyo buku catatan amal dapek manyamekan diri dari panehnyo api narako. Dan kabaruntungan kapado urang nan mangikuti parintah Allah SWT dan Rasul-Nyo yakni urang-urang nan bariman dan baramal sholeh karano Allah manjanjian surga untuak urang nan diridhoi-Nyo. Oleh karano itu, marilah tingkekan ketakwaan kito kapado Allah SWT. Karano ketakwaan kito dapek manjadi perantara dan tabungan nan bamanfaat untuak awak sadonyo. Jan sampai awak tagolong ka urang nan kufur dan mengesampiangkan perintah Allah SWT.


Ndak ado urang nan ndak bisa bakawan karano sejatinyo manusia ko diciptakan ndak sempurna sahinggo saliang mambutuahan satu samo lain. Apo lai awak sasamo umaik muslim disuruah dek Allah untuak mampapanjang tali silaturahmi antaro sasamo umaiknyo. Mako dari itu, agar hubuangan wak jo kawan tajalin dengan elok mako awak harus selalu melakukan hal-hal sarupo saliang tolong manolong di saat ado kawan nan kasusahan. Abis tu, bakawan jan kalamak di paruik wak surang. Jan mangamukokan ego kalian se. Abis tu kalian harus bisa maharagoi pandapek kawan kalian katiko babeda pandapek. JAn maraso paliang santiang sahinggo acok mamatah pandapek kawan. InsyaAllah kok kalian karajoan hal tu sadonyo hubuangan kalian jo kawan pasti akan batahan lamo.


Banyak urang pasti satuju kalau makanan khas Palembang, Sumatera Selatan ko lamak. Pempek itulah namonyo, banyak urang nan suko dan awak pun indak paralu pai ka palembang untuak mamakannyo. Satiok daerah di lua Sumatera Selatan banyak juo nan manjua pempek ko. Pempek pas bana diagiah jo cuko, rasonyo yang padeh manih pas bana. Urang banyak manjadian pempek ko sebagia cemilan yang mengenyangkan. Sensasi katiko makan pempek pun babedo, kenyal dari pempek dicelup jo cuko rasonyo lamak bana tapi ado juo nan mahiruik cuko tu saking lamaknyo. Kalian nan suko jo pertepungan, cuboanlah makan pempek pasti kalian juo satuju kalau pempek ko lamak.


Namo den Thlita Andriana Keysya biaso dipanggia lita. Kini ko den baumua 20 tahun dan sadang kuliah Kini aden sadang manjalani liburan sameter. Liburan kini ko lamo, karano kampus den maagiah pangumuman libur sabulan satangah. Sabananyo den suko se libur ko tapi kalau lamo lamo bosan pulo. Karano itu den alah mambuek list apo sajo nan nio den karajoan salamo libuan. Salamo liburan den nio maabian waktu pai main basamo kaluarga, pai duduak-duduak samo kawan SMA, nio nonton film di kamar, nio pai karaoke dan banyak nan den encnaan lai. Karano lburan kini lamo dan den punyo banyak waktu untuak mangarajoan list den ko, tapi den tatap karajo di dangau takah maabehan dangau, mancuci pinggan dll.


Bagi kalian gadih-gadih atau pun ibu-ibu nan jadi wanita karir pasti panek dengan keseharian kalian yang dituntuik jo target-target yang segaban. Ambo ado tips supayo stres kalian hilang yaitu dengan mamanjoan diri katiko ado wakatu luang. Bisa ka salon atau kalau nio hemat di rumah pun ndak masalah. Mulai dari barasiahan badan pakai lulur, maagiah masker badan, sampai mandi pakai sabun nan wanginyo menenangkan. Kalau punyo bath tub akan labiah sero sambia barandam. Abis tu, setalah badan segar, lembut dan wangi kalian bisa mulai mambarasiahan wajah kalian dengan produk skin care nan kalian punyo. Di tahap akhir jan lupo pakai masker dan agiah mato kalian pakai potongan mentimun. Pasti langsuang takalok dan pas jago tubuah kalian akan taraso labiah ringan dan segar ibarat batrai baru salasai kanai cas. Mantap.


Kini olahraga ado banyak caro mangaajoannyo, olahraga indak harus nan takah lari ranang dan lain sabagainyo. Nyatonyo banyak janih pamainan nan bisa sakalian untuak olahraga. Contohnyo pamainan benteng. Pamainan nan ciek ko paliang acok dimainan sangkek SD karano mainnyo lamak. Jadi banteng dimainan dek 2 kalompok. Masiang-masiang kalompok punyo anggota paliang saketek 3 uarang, samakin banyak nan main samakin sero. Masiang-masiang kalopok punyo benteng atau tampek nan inyo jago. Jadi misinyo awak harus bisa manguasoi benteng lawan. Pamainan ciek ko punyo banyak manfaatnyo, takah malatiah kakuatan otot kaki karano balari, malatiah pikiran untuak mamikian strategi manang, malatiah kalincahan karano harus balari manghindari lawan, dan malatiah kakompakan. Ado banyak janih pamainan lain nan punyo manfaat samo jo olahraga. Karano itu marilah samo samo kito mainkan pamainan nan alah lamo talupoan.


Lina salah satu kawan ambo nan punyo bakat manulis dari SD. Nyo suko bana pelajaran mangarang. Imajinasinyo sangaik tinggi kalau alah manulis. Selain Lina hobi dan gemar manulis nyo suko lo mamasak dan bawisata kuliner. Kok awak cenderung labiah suko mancubo makanan nan alah pernah awak makan dan lah tau rasonyo lamak atau ndak, karano ndak nio rugi kok makanan nan awak pasan ndak lamak, tapi kalau Lina ndak. Pasti nyo selalu mancubo makanan baru nan alun pernah nyo makan, sahinggo referensi nyo terhadap makanan ko banyak. Kebetulan ambo danga ado profesi sabagai food writer. Ambo raso profesi ko cocok untuak Lina nan suko manulis, masak, dan suko bawisata kuliner.


Nuzulul quran salah satu palajaran agamo yang paliang diingek katiko sakolah dulu kareno sampai sekarang pun masih malaksanoaanyo. Nuzulu quran ko sebagai peristiwa turunnyo alquran yang dilakuan baangsua-angsua. Banyak amalan yang bisa awak dapek an katiko nuzulul quran. Mampabanyak mambaco quran dan badiam diri makasuiknyo bamalam di masajik dan mampabanyak lah badoa. Dengan mampabanyak mambaco alquran mako awak akan mamparoleh pahalo dan kemuliaan yang balimpah. Untuak itu katiko nuzulul quran, marilah awak dengan hati yang ikhlas mampabanyak mambaco alquran daripado kasibukan dunio. Nuzulul quran yakni sabagai tando syukur ataih rahmaik dan karunia Allah kapado umaik manusio dengan diturunannyo kitab suci Alquran.


Bagi kalian yang alum pernah mambali baju thrift, mungkin kalian harus mamulainyo sari kini  karano banyak hal menguntungkan yang bisa didapek dari thrifting ko. Selain ikuik andil dalam mengurangi limbah, produk thrift ko haragonyo murah tapi kualitasnyo oke punyo. Berhubung barang-barang yang dijual adalah barang bekas yang alah pernah dipakai, harago jual barang-barang tasabuik tantu sajo labiah murah apobilo dibandiangkan jo harga barang baru nan dijual di toko-toko. Walaupun mampunyoi kakurangan misal ado noda saketek yang ndak bisa hilang, barang-barang thrifting biasonyo tetap lulus quality control yang mambuek barang tasabuik masih layak diperjual-balikan dan digunoan kembali. Selain itu, banyak barang bermerek yang haragonyo jauah lebih murah dari harago pasaran.


Salah satu wisata alam nan terkenal di Sumatera Barat adolah pantai aia manih. Pantai aia manih talatak sakitar 10 km dari pusat Kota Padang. Pantai aia manih adolah sabuah pantai dengan garis pantai nan leba. Kontur dari pantai aia manih cenderung landai dan pasianyo bawarna cokelat kaputiahan. Ombak di pantai aia manih rato-rato adolah ombak ketek. Ado banyak panorama nan bisa kito lihek di pantai aia manih. Di sisi utara misalnyo, kito bisa mancaliak gunuang padang di kajauhan.  Di dakek gunuang padang ado juo pulau pisang ketek dan pulau pisang gadang. Salain itu, di pantai aia manih pun kito bisa mancaliak batu malin kundang nan terkenal karano carito rakyat nan bakambang dari zaman dahulu..


Supayo bisnis kalian berkembang dan punyo jangkauan yang luas, lakukanlah promosi. Sarana promosi terbaik yaitu teknologi digital dan internet. Kalian bisa memanfaatkan media sosial populer misalnyo TikTok dan Instagram sabagai sarana digital marketing. Contohnyo, cubolah mambuek video promosi tentang produk kalian seunik dan sekreatif mungkin agar bapotensi viral, sahinggo samakin banyak urang yang mengenal bisnis kalian. Kini sedang banyak lo urang-urang yang mempromosian produknyo dengan caro mengendorse seorang influencer. Ado list-list harga yang alah ditantukan oleh influencer tasabuik, biasonyo tagantuang dari jumlah pengikut akun media sosialnyo. Semakin banyak pengikutnyo, mako semakin maha bayianyo. Manuruik urang nan alah pernah mengendorse seorang influencer, harago yang dikeluarkan sebandiang samo feedback yang didapek.


Beberapa urang bosan jo kegiatan nan itu-itu sajo katiko liburan. Jikok nio kegiatan baru nan unik tapi tetap bamanfaaik, sanak sadonyo bisa mancubo kelas mambuek keramik atau biaso disabuik pottery class. Di jakarta banyak tampek baraja mambuek keramik langsuang jo ahlinyo dengan harago nan cukuik tajangkau. Salah satu lokasi nan bisa sanak sadonyo cubo adolah Tanakita nan talatak di kawasan Jakarta Barat. Di Tanakita ko sanak sadonyo akan baraja mambuek keramik dengan sangaik detail, dan banyak pulo pilihan kelas nan disadioan. Tanakita bausaho mandorong sanak nan baru baraja nan alun punyo pengalaman mambuek keramik supayo manajdi labiah nyaman jo bagak mamulai. Tampek ko cocok untuak sanak nan nio mancubo tantangan dan baru masuak ka dunia seni.


Adonyo lapau-lapau ketek di dalam kawasan tampek wisata alam mampunyoi efek positif jo negatif. Positifnyo, urang-urang nan bakunjuang indak paralu rusuah kalitakan katiko bakunjuang ka suatu tampek wisata alam tanpa mambaok bekal. Salain itu, kahadiran lapau-lapau ketek itu tantu maagiahan kauntuangan pulo bagi masyarakat sakitar sabagai mato pancaharian atau karajo sampiangan untuak manambah pamasukan. Tapi, adopun efek negatifnyo adolah tacamarnya lingkuangan objek wisata alam nan asri. Wisata alam nan diaarokan manyajuakan mato, bisa tacemar karano sarok makanan, atau minuman nan dibuang sambarangan indak pado tampeknyo. Walaupun alah ado himbauan untuak mambuang sarok pado tampek nan alah disadioan, tapi indak sado pangunjuang nan punyo kasadaran akan hal tasabuik.


Waktu ketek dulu, ambo mampunyoi cito-cito untuak manjadi koki. Alasan ambo nio manjadi adolah karano amak ambo. Amak ambo sangaik pandai mamasak. Apopun nan dibueknyo selalu lamak dan pas di lidah. Satiok kali ambo maliek amak ambo mamasak, ambo selalu tabayang suatu saat ambo nan mamasak untuak urang banyak. Ambo sanang kalau mancaliak urang lain sanang. Dan ambo maraso dengan manjadi koki ambo bisa mambuek urang lain sanang. Bukan hanyo sanang, bahkan dengan manjadi koki ambo bisa juo mambuek urang lain kanyang. Salain mamasak untuak urang lain, dulu ambo bapikiran kalau ambo jadi koki, ambo pun bisa mamasak untuak keluarga mode nan dilakukan ibu. Namun sayangnyo sampai kini ambo alum berhasil jadi koki.


Manonton partandiangan bola sepak katiko sakolah adolah pangalaman nan paliang indak talupokan. Suporter antaro duo SMA saliang manyamangek an tim kebanggan masiang. Soalnyo iko mampaturuhkan kabanggan sakolah. Ado urang nan mamimpin yel-yel untuak pamain dan indak tingga yel-yel untuak tim lain jo babagai kato provokasi. Yel-yel nan kreatif dan samangek nan luar biasa manunjuak an bagaimano antusiasmenyo dulu anak-anak sakolah untuak turnamen bola sepak di kabupaten. Satiok mancaliak kapten dan pamain andalan mancetek gol, disitulah suporter manjalankan karajo untuak basorak sagadang-gadangnyo dan mambuek stadium manjadi rami jo selebrasi nan dibuek. Tapi manontonnyo masih dalam lingkup aman dan sportifitas nan tinggi satu samo lain.


Manuruik den, manonton film bioskop nan baru kalua malalui situs-situs nan tasebar di internet adolah tindakan ilegal. Tahun lalu, pamarintah lewat Kominfo alah bausaho manutuik banyak situs manonton online gratis, tapi baitulah kacadiakan teknologi, ditutuik ciek malah tumbuah baliak sapuluah. Alasan kabanyakan urang tetap maakses situs iko manuruik den adolah, partamo karano perai. Urang-urang ndak paralu mangaluaan pitih sapersen pun alah bisa manonton film-film nan bahkan di bioskop se masih tayang. Kaduo, film nan tasadio lumayan update dan terkini. Walaupun baitu, nan namonyo link ilegal pasti punyo kakurangan, bantuak kualitas film nan indak janiah, terjemahan film nan talambek ndak sasuai adegan, atau film nan bisa rusak tibo-tibo ditangah manonton.


Cito-cito Anna dulu manjadi dokter. Tapi sairiang bajalannyo waktu, kini Anna nio jadi pambuek kue. Cito-cito barubah karno inyo suko manolong amaknyo mabuek kue atau roti pasanan dari langganan. Amak Anna adolah panjua kue kecil-kecilan, jadi amak Anna cuman mambuek kue kalau ado pasanan se. Karno suko manolong amaknyo itu lah, makonyo Anna jadi suko mambuek kue dan samakin pandai mabuek kue. Anna nan kini masih SMA barencano untuak masuak sakolah masak atau tata boga. Jadi, jikok lah lulus sakolah nyo, bisa jadi ahli pambuek kue. Inyo nio mambuek toko kue dan rotinya surang dan malanjuikan usaho amaknyo sabagai panjua kue.


Waktu ambo kuliah di Aceh ambo suko bana mancubo-cubo makanan khas dari daerah serambi mekkah ko. Dari babagai macam makanan nan alah ambo cubo nan paliang ambo suko adolah Mie Acehnyo. Mie nyo ko tabuek dari mie kuniang tapi tekstur mienyo labiah gadang-gadang. Rempah-rempahannyo pun kayo bana taraso di lidah. Katiko dimakan tubuah baraso hangek rasonyo. Kalau makan Mie Aceh pasti managiah. Bantuak baagiah ganjo makanan ko. Untuang kini di Padang ambo alah basuo tampek makan Mie Aceh nan rasonyo mirip-mirip jo nan di Aceh. Namo tampeknyo Dong Sie. Bagi kalian nan tingga di Padang dan sekitarnyo cubo lah kasinan pasti ndak akan manyasa.


Patamo kali ambo mancaliak ado pertandingan Angkek baban tu katiko nonton drama korea. Tanyato ado juo pertandingan olahraga angkek baban. Angkek baban tanyato ado jo manfaaik nyo untuak kasihaik fisik jo mental. Keren lo nampaknyo pas itu bagi ambo urang yang paliang bisa maangkek baban paliang barek. Didalam perlombaan itu mereka balomba maangkek baban. Manfaaik dalam keseharian untuak awak yang angkek baban. Olahraga iko bisa mampakuek otoik lengan jo bahu dan maningkek an kasihaik an awak. Untuak itu nan nio mambantuak otoik dan sihaik cubolah untuak angkek baban. Pakai yang biaso se dulu jan langsuang ka yang barek mamakai alaik nyo.


Salamo Covid-19 banyak bana waktu langang ambo dirumah. Covid-19 menyebabkan awak ndak bisa sembarangan pai kalua. Karajo ambo mancaliak hp se, dan untuangnyo ambo dapek hal yang bisa dikarajoan semasa karantina ko. Mengikuti pelatihan online, bermanfaat kan aktivitas yang ambo lakukan di waktu luang. Pelatihan online yang ambo ikuik an baragam ado kursus memasak dan kursus bahasa asing. Kalian yang indak tau nio manga di waktu langang pas pandemi bisa untuak maikuik an pelatihan online. Manfaatkan satiok pambalajaran yang awak ikuik an untuak mempelajari hal baru. Kalian bisa untuak mamiliah topik a yanh kalian nio ikuik an, carilah kursus yang disukoi dan manfaatkanlah waktu langang ko dengan saelok-elok nyo aktivitas.


Di perkembangan zaman saat iko alah banyak teknologi tabaru nan ado dalam handphone sahinggo dapek mampermudahkan dan manghemat waktu manusia.  Selain itu penggunaan handphone dengan merek nan bagus seperti Apple kini alah maningkek dari waktu sabelumnya. Semakin banyak urang  manginginkan untuak mampunyai salah ciek produk Apple iko manjadi keuntungan bagi perusahaan. Dan manurut data bahwa iPhone versi 13 Pro mamiliki penjualan nan maningkat dari versisabelumnya.  Hal iko dikarenakan desainnyo nan manarik serta spesifikasinyo nan semakin baik dari versi sebelumnyo. Dibanderol dengan harga nan cukuik mahal yaitu sakitar  18 sampai 30 juta iko Tetap mamiliki banyak peminat. Handphone ciek iko jugo alah banyak dibali oleh public figure atau artis sahinggo hal iko manjadikansabuah bentuk iklan sacaro indak langsuang agar manarik urang lain.


Urang dulu kalau nio mambuek kopi atau teh pasti maangek an aia nyo pakai kompor. Kalau nio nan agak praktis biasonyo urang pakai aia angek nan ado di dispenser. Cuma samakin tingginyo mobilitas urang kini ko mambuek urang butuah sesuatu nan labiah praktis nan bisa di baok-baok. Jadi ado namonyo kini teko listrik. Biasonyo ukuran teko listrik ko ndak gadang. Bisa di baok-baok kalau awak pai piknik. Caro manggunoannyo pun mudah. Pokoknyo kalau alah ado listrik caronyo tingga dicucuak an se bia bisa digunoan. Siap dicucuak an tingga pencet se tombol on nyo. Tingga tunggu mandidiah se aia nyo lai.


Kami di asrama suko bana makan pakai talam soalnyo muek an nyo banyak. Talam ko indak lo jadi tampek untuak kami sa kamar se tapi baguno lo untuak malatak an bahan-bahan yang nio kami masak soalnyo gadang dan kadang wakatu mancuci pun kami pakai talam, pernah juo kami buek mie dan di latak an di talam tu. Bantuak talam ko gadang, bulek, lebar bisa banyak muek an lah dan talam kami ko yang aman dan tahan jo angek jadi ndak paralu khawatir inyo maleyot katiko diagiah aia angek. Talam ko sajak lamo lai ado di dapua asrama kami dan satiok kamar pasti punyo talam soalnyo baguno untuak kami anak asrama ko.


karambia mudo marupokan salah satu buah nan banyak digemari. bukan hanyo mambari efek segar pado tubuah, kironyo karambia mudo ko dapek mandatangan banyak manfaat untuak kasehatan. Umumnyo jenis nan paliang banyak diketahui yakni serat merah. sasuai jo namonyo, karambia mudo serat merah memiliki ciri ciri bagian kulik dalamnyo nan bawarna merah mudo. rasa aia karambia mudo serat pun ndak kalah menyegerkan jo jenis lainnyo. adopun khasiat salain nan tadi adolah nan partamo bafungsi untuak manyaimbangan pH di dalam tubuh, mambantuak barek badan ideal, maatasi panyakik diare, mangatasi karacunan, malancaran buang aia ketek, manyaimbangi kadar gulo dalam darah dan mambantu mancerahan wajah


Adiak ambo nan TK kini alah tamaik baco Iqro’. Inyo alah pandai mambaco huruf-huruf Arab dan bisa lanjuik ka mambaco Al Quran. Karno ambo bangga jo adiak ambo, akhirnyo ambo balian Al Quran nan gadang supayo inyo samangaik taruih baraja mambaco Al Quran. Kironyo Al Quran nan ambo tu gadang bana dan barek, apolai adiak ambo ko badannyo ketek. Adiak ambo sanang sananyo, tapi sayangnyo inyo ndak kuek mambaok Al Quran sagadang tu satiok pai ka sakolah. Akhirnyo Al Quran gadang tu dilatakan se di rumah untuak adiak ambo kalau nio mangaji di rumah. Ambo maraso sayang lo sih, tapi ndak baa asal Al Quran nan ambo agiah tatap dipakai.


Udon adolah salah satu mi asa Japang salain ramen. Babeda jo mi pado umumnyo, udon barukuran taba, mungkin bisa sampai ampek kali lipek dari taba mi jenis lain. Walaupun bantuak tu, banyak panikmat kulliner nan suko, jo mancari mi asa Japang nan ciek ko. Tapi ndk usah cameh, ndk paralu pai jauah ka Japang untuak manikmati raso khas udon. Pambali bisa pai mangunjuangi restoran udon nan punyo standar Japang, namonyo Marugame Udon. Restoran Marugam Udon ko marupokan restoran makanan capek saji nan manyadioan udon, tempura, jo hidangan nasi khas Japang. Sampai kini, resotoran Marugame Udon ko dikatahui alah punyo labiah dari 1000 cabang yang basebaran di saluruah dunia, tamasuak Indonesia.


Jo manggarikan jadi se awak bisa mambukak bisnis online tanpa modal usaho. Indak paralu repot , awak bisa mamulai bisnis rumahan atau usaha sampingan nanmudah dan gratis. Jualan online kini jadi usaho nan banyak di paka. Salain praktis bisnis online mamungkinkan bisnis labiah bakambang capek dan dapek manjangkau pambali nan labiah banyak. Ado banyak caro untuak mamulai bisnis online, salah ciek aplikasi nan bisa jadi jalan untuak mamulai bisnis online adolah aplikasi shopee. Aplikasi ciek ko kini sadang banyak di pakai antah itu dek nan manjua ataupun nan mambali. Manggunoan aplikasi awak bisa mambuka toko tanpa modal banyak. Awak bisa pulo mampromosikan barang disiko. Beko pambali akan mambuka aplikasi dan mamas an barang. Jadi transaksi akan di lakuan sacaro online. Caronyo download aplikasi shopee di hp, satalah itu buek akun awak. Kalau alah masuak klik saya di pojok kanan bawah shopee. Kamudian klik mulai jual, mulai pendaftaran. Satalah toko di buek awak buliah mamasuakan foto barang jualan awak.


Blender adolah barang elektronik lainnyo yang bamanfaaik bana bagi kahiduik an awak dirumah. Mampagunoan blender bisa mampamudah awak manghaluskan sesuatu, bantuak cabe, bawang atau lainnyo. Sadoalah rumah ambo raso kini alah mampunyoi alaik nan ciek ko. Kareno blender ko tamasuak barang elektronik dapua yang wajib juo ado dirumah awak. Kareno blender dapek manghaluskan atau malumaik bahan makanan awak nan nio di haluih an. Jadi didalam blender ko ado babarapo pisau atau baling-baling yang dipasang untuak manghaluskan. Bantuak awak nan nio manggiliang cabe indak payah lai nio manumbuaknyo, tangan indak lo padeh. Jadi untuak nan alun mampunyoi blender dirumahnyo jan ragu untuak mambali blender. Apolai banyak macam blender kini dan indak usah ditakuik an kaamanannyo.


Salah satu laptop terbaik dari merek Lenovo adolah series core i5 yoga 7 14ITL5. Laptop iko mampunyoi ukuran nan tipih. Ado babarapo alasan baa kok laptop series iko adolah salah satu laptop terbaik lenovo. Partamo, laptop iko ditanagoi intel core generasi ka 11. Hal iko mamungkinkan kalian untuak manjalankan aplikasi labiah capek dan malakukan multitasking barek dengan lancar. Kamudian laptop iko dilangkoki dengan RAM 8 GB dan SSD 512 GB. Laptop iko pun didukuang dek VGA Intel Iris Xe Graphics. Lalu laptop series iko mampunyoi fitur rapid charge pro. Audio dari laptop series iko adolah Dolby Atmos. Terakhir, laptop series iko mampunyoi layar 14 inci.


Jogging adolah salah satu olahraga ringan nan banyak dilakukan dek urang-urang di Indonesia. Urang-urang banyak mamiliah jogging sabagai olahraga karano jogging mudah untuak dilakukan. Jogging bisa dilakukan kapan sajo dan di mano sajo. Jogging bisa dilakukan di lapangan sepakbola, bisa dilakukan di komplek parumahan, bisa dilakukan di tapi jalan, dan bisa dilakukan di komplek pandidikan. Bahkan satiok hari minggu pamarintah mambarikan ruang bagi masyarakat untuak kagiatan jogging nan disabuik car free day. Salain itu, untuak malakukan olahraga joging, kito indak mamarlukan banyak biaya dan alat. Satu-satunyo alat nan harus kito punyo supayo bisa jogging adolah sapatu. Kalau kito punyo sapatu, maka kito bisa jogging kapan pun kito nio.


Hp adolah suatu barang nan sangaik dibutuahkan dek urang saat ini. Tanpa hp hiduik urang pasti akan taraso hampa karano hp ndak hanyo dipagunoan untuak bakomunikasi tapi dipagunoan lo sabagai media hiburan. Dek fungsi hp ko makin lamo makin banyak mako fitur nan nyo miliki pun samakin banyak sahinggo mambuek batrai hp capek habis bahkan bocor. Mako dari itu awak harus tau apo se nan harus dilakukan dan ndak buliah dilakukan supayo batrai hp bisa awet dan baumua panjang. Nan pertamo, katiko hp ba cas jan di mainan karano banyak bana urang nan sambia mancas hp sambia manonton, main game, dan telponan jo pacar. Ba andak ka capek rusak. Nan kaduo, jan acok bana mancas pakai power bank. Kaau masih bisa dicucucak ka listrik cucuak an ka listrik. Nan terakhir, pakai hp pas sadang butuah bia awet tahan lamo.


Indak hanyo barang-barang se kini nan di jo urang-urang. Kareno kini alah banyak lo kue bantuak dessert box dan kue kekinian nan lainnyo. Untuak itu awak beda stek kan ado lo ide kue nan lamak. Bisa kalian jua kue lapis, kabanyakan urang kan lai suko kue lapis ko. Bantuak dari kue lapis ko, kue ko padek tapi lambuik katiko di gigik, kue ko balapias antar tingkek ciek dan tingkek lainnyo, rasonyo manih, warnonyo ancak kuniang gold mode tu. Banyak urang nan suko kue lapis, indak dari amak-amak se. Apolai amak-amak kalau nio nostalgia dan nio makan kue lapis tapi maleh mambuek surang bisa dibali urang nan manjua nyo. Kue lapis ko bisa jadi ide jualan sacaro online.


Denai punyo hobi manggambar nan biaso dikarojoan diwaktu luang. Biasonyo pemandangan adalah objek nan biaso denai jadian sabagai objek gambar. Denai acok pai bajalan-jalan untuak mancari inspirasi untuak manggambar. Gambar nan paliang disuko yaitu gambar lauik atau pantai. Ado salah satu hasil karya yang denai hasilan dari hobi manggambar iko yaitu keadaan pantai katiko sanjo. Dihiasi jo matahari nan sadang tabanam dimano cahayo tu mahasilan warna oren nan rancak. Ditambah dek kehadiran urang-urang nan sadang tagak jo duduk di tapi pantai manambah keindahan dalam gambar nan dihasilan. Gambar nan denai raso rancak untuak dipajang, denai bali bingkainyo untuak dilatakan di dinding rumah.


Bagi awak umat muslim mapicayoi hari kiamek tu adolah Rukun Iman nan ka 5. Baik kiamek ketek maupun kiamek gadang. Kiamek gadang ko adolah kiamek nan sabana-bananyo. Di saat ko lah Malaikat Israfil maambuih terompet sangkakala nan mamiliki 3 tahapan. Nan pertamo, Nafkhatul Faza' (Mangajuik an, manakuik an, dan mahancuakan). Disikolah bumi hancua. Gunuang-gununag saliang tatumbuak, bumi baguncang hebat, manusia mode anai-anai nan tabang-tabang. Nan kaduo, Nafkhatus Sha'iq (Mamati an), sado nan ado di dunia ko mati, tamasuak malaikat Jibril, Izrail, dan Israfil. Ndak ado nan tasiso kecuali nan Maha Kuaso. Nan katigo, Nafkhatul Ba'ats/Qiyam (Maiduik an baliak atau mambangkik an), disiko lah manusia dari awal kehidupan kambali hiduk dan basiap-siap untuak diadili di Padang Mahsyar. Kurang labaih mode itu lah gambaran hari kiamek.


Hari minggu ko biasonyo urang sakali sabulan malakukan gotong royong. Pas bana hari minggu kini tapek nyo, warga nan lain sadang bagotong royong sasuai pembagian tugas. Tokoh adaik di daerah ambo sadang melakuan pertemuan jo pemerintahan daerah siko. Kecek warga nan lain kalau pemerintahan siko maminta untuak bakarajo samo jo toko adaik disiko untuak manjalankan tugas mambangun infrastruktur yang labiah elok bagi daerah siko. Ambo mandanga-danga se obrolan warga siko jadi indak tarlalu masuak bana. Warga tu adoloh yang mangecek kalau toko adaik disiko indak paralu ikuik an pemerintah, tapi ado juo yang bapandat lain supayo toko adaik tu seharusnyo berkontribusi juo dalam manjalankan tugas dari pemerintah.


Industri perfilman Indonesia tampaknyo mancubo merambah ka gaya atau genre nan baru. Misalnyo sajo di tahun 2022 ko, rilisnyo film Mencuri Raden Saleh nan maangkek tema perampokan. Tema perampokan atau heist di Indonesia bisa dikecekan masih sangaik jarang ado. Pemain-pemainnyo nan tamasuak bintang papan ateh sadonyo dan mudo-mudo pulo manambah daya tarik dari film itu surang. Sia nan indak kenal Iqbal Ramadhan, Angga Yunanda, Rachel Amanda nan marupokan namo-namo artis nan naiak daun di Indonesia. Sepanjang film pun panonton disuguahi adegan-adegan nan mangureh emosi, kadang lucu, kadang sadiah, kadang pun managangkan dek banyak adegan bacakaknyo. Di akhir pun film di tutuik jo kejutan nan bisa di kecekan epic dan mamuehan. Jikok dinilai dari keseluruhan filmnyo, bisa dikecekan film ko adolah salah satu film Indonesia tasukses di tahun 2022, bisa dicaliak dari jumlah panonton nyo nan indak main-main pulo mancapai 2,3 juta penonton.


Di maso kini, media sosial bukan hanyo manjadi tampek untuak mancari hiburan. Media sosial pun bisa dijadikan tampek untuak mancari penghasilan. Media sosial seperti tiktok, instagram, dan youtube telah banyak mambuek urang manjadi sukses. Salah satu contoh konten di media sosial nan biaa manghasilkan pitih adolah food vloger. Food vloger adolah jenis pekerjaan nan karajonyo maulas makanan dalam bantuak video. Video nan dibuek dek food vloger biasonyo akan diposting di instagram, tiktok, ataupun di youtube. Video nan diposting itu nantinyo akan ditonton dek urang banyak sahinggo nantinyo bisa manghasilkan pitih. Kalau kito mancaliak kemajuan media sosial akhir-akhir ko, rasonyo manjadi food vloger adolah sabuah pekerjaan nan manjanjikan.


Yohanees inyo baraja tentang Al-kitab disakolahan nyo pado hari senin ko. Awalnyo inyo sadang maleh baraja tapi katiko dijalehan dek gurunyo tentang Al-kitab inyo baru fokus baliak ka parajaran. Guru yohanes manyampaikan tentang umaik kristiani bahwasonyo al-kitab adolah marupokan kumpulan kitab dari zaman yang babedo dan disatuan dalam satuan kanon Al-kitab. Al-kitab barisi dari Zabur, Taurat dan Injil. Al-kitab bukan untuak buku pegangan dalam ilmu pengetahuan, sajarah dan sabagainyo kareno tujuan al-kitab adolah supayo awak dapek manganl Allah dan Anaknyo yesus kristus dengan pangenalan yang sajati yang mandatangan hiduk yang kekal bagi manusio. Saketek nyo itu inti nan diingek yohanes mengenai al-kitab.


Salain bagarak di bidang usaho pakaian padusi ataupun laki-laki, urang Minang biasonyo mampunyoi usaho kuliner. Ado banyak usaho kuliner nan mungkin digeluti dek urang Minang. Contoh usaho nan dimiliki dek urang Minang adolah rumah makan padang. Rumah makan padang adolah sabuah restoran nan manjua makanan khas Sumatera Barat tarutamo padang. Restoran iko manjua babagai macam menu nan akan disajikan kapado palanggannyo. Menu nan ado di rumah makan padang biaso disajikan di ateh meja sahinggo konsumen hanyo tingga mamiliah lauaknyo sajo. Namun, ado juo rumah makan padang nan lauaknyo diambiakkan dek palayannyo. Rumah makan padang nan sarupo itu biasonyo marupokan rumah makan padang ketek nan bisa banyak dijumpoi di tapi jalan.


Alek musik tradisional nan dikenal di upacaro -upacaro  adat Minangkabau seperti upacaro  pengangkatan penghulu upacaro  pesta perkawinan sabagai musik pengiring tari yaitu talempong. Umumnyo talempong iko berbentuk lingkaran dengan berdiameter sekitar 15 sampai 17 cm.  Di mano ado Bundaran atau benjolan kecil seperti satangah dari bola pingpong ssbagai tampek untuak  mamukul.  Salain itu jugo di bagian bawahnyo akan ado bolong-bolongan. Katiko mamukul talempong manggunokan alek ukurnyo nan tabuek dari kayu nan biasonyo barukuran 25 sampai 35 cm.  Alek pemukul talempong tasabuik  akan mamukulnyo secaro  pelan ka benjolan ketek nan ado di tangah talempong.  biasonyo bawarna kaemasan dan mampunyoi  bentuk nan samo.  Walaupun Bentuknyao samo  satiok talempong mampunyoi nada nan babeda sahinggo harus disusun sasuai dengan tangga nada.


Mabuek salad di rumah tu ndak susah, cukuik manyadioan sayur-sayuran dan saus salad untuak dressing nyo. Untuak sayur-sayurannyo bisa manggunoan selada, kol, wortel, dan sayur lainnyo sasuai salero. Sayuran dipotong-potong gadang, abih itu dimasuakan ka mangkok gadang. Salanjuiknyo tingga manambahan saus dressing nan wak inginkan. Bisa piliah pakai minyak zaitun, lemon, mayonaise, atau saus nan alah siap pakai nan banyak dijua di supermarket. Wak bisa juo manambahan protein misalnyo dagiang ayam atau talua ka salad wak. Dalam samangkok salad ado 5 gram serat nan ancak untuak badan. Untuak nan nio diet, marilah dicubo jadian salad ko sabagai salah satu menu makanan diet nan sehat dan lamak.


Bageser ka Nusa Tenggara Timur ado alaik musik yang unik bana, namonyo Sasando. Sasando marupokan alaik musik tradisional yang barasa dari Tanah Rote, Nusa Tenggara Timur jo jenis bunyi chordofon. Langkah patamo nan awak nio baraja mamainkanyo adolah patamo pacik bagian balakang yang cambuang bantuak tempurung tu di tangan kiri, lanjut tangan ciek lai mamatiak tali banang yang ado disitu, siap tu mainkan sasuai jo yang diajaan palatih awak. Alaik musik sasando ko yobana unik karena manggunoan bahan alami barupo daun lontar sabagai bahan utamonyo. Ancak bana katiko awak bafoto dan manganalan baa unik nyo alaik musik sasando ko ka sadoalah urang.


Mandaki gunuang adolah hal yang kini sedang trend di masyarakat. Apolagi kalau acara kemerdekaan RI pasti banyak nan mandaki gunuang untuak mangibarkan bendera merah putiah di ateh gunuang. Namun, pandaki pun harus mamparhatian keselamatan katiko mandaki. Pandaki harus mamatuhi satiok atiran nan alah ditetapkan dan aturan gunuang nan biaso di agiah tau katiko di posko awal. Jan pernah melarang ataupun manantang aturan nan alah dibuek, karano akan mambahayakan keselamatan pandaki juo. Pandaki pun harus manyadioan fisik samo mental katiko mandaki, karano banyak hal-hal nan bisa mangguncang fisik jo mental pandaki, terutamo bagi pandaki pamulo. Jadi samo-samo mangharagoi dan manjago supayo katiko mandaki bisa pulang dengan salamaik dan tujuan untuak mandaki gunuang dapek tacapai.


Kalabiahan karajo di kantoran. Nan partamo fasilitas karajo nan mamadai. Pakarajo kantpran umunyo akan mandapek an fasilitas karajo nan mamadai, maski tagantuang pulo pado jenis dan kamampuan parusahoan. Fasilitas nan dibarikan biasonyo guno mandukuang situasi bakarajo jo nyaman dan tanang sahinggo bisa mambarikan hasil nan optimal. Kaduo, disiplin kerja dan manajemen waktu nan labiah rancak. Katerikatan sabagai pakerja kantoran jo kabijiakan nan diterapkan parusahoan tantu mambuek awak labiah disiplin dalam bakarajo. Baitu pulo jo jam karajo nan taratur satik harinyo nan mampamudah manajemen wakatu awak manjadi labiah rancak. Katigo, mangasah skill profesional dan manambah pangatahuan, Bakarajo di parusahaan tantu akan mambarikan awak kesempatan untuak mangasah skill profesional dan manambah pangatahuan. Talabiah jikok manjadi dari sabuah proyek tim nan maningkek an kreativitas dan katarampilan.


Bacarito tantang makanan indak ka ado abih nyo. Tiok daerah makanan nyo tantu lah babeda juo mode nyo. Daerah pagunuangnan  pastilah babeda pulo mode nyo dari makanan dari daerah nan dakek lauik. Banyaknyo makanan di suatu daerah bisa dikaranokan adat dan budaya satampek. Kalau bacarito tantang makanan, tantunyo jaan sampai manyingguang tantang minuman nyo. Maskipun sangenek urnag manyingguang tantang babagai macam minuman, tapi minuman tu lah yang bisa manjadi ciri khas daerah tu.Makanan randang contohnyo nan ado di minang jo minuman teh talua pasangannyo. Tiok rumah masakan padang kalo kito basobok, jikok randang nan disadioan rumah makan tu lamak, bararti alah tantu bahaso nyo rato-rato makanan nan ado di situ lamak, dan itu balaku sampai ka nasi nan dihidangkan.


Mahafal Al Quran adolah salah satu caro untuak maningkekan kaimanan kito kapado Allah SWT. Para penghafal Al Quran mandapek banyak kautamaan di dunia jo akhirat kelak. Urang nan mahafal Al Quran akan dinaiakan derajatnyo dan mandapek derajat surgo yang tingkekannyo sasuai jo banyak hafalannyo. Al Quran nan dihafal akan manjadi syafaat saat manusia dikumpuan di Padang Masyar. Di dunia pun para pahafal Al Quran akan mandapek derajat nan labiah tinggi dibandiang urang nan ndak mahafal Al Quran. Masih banyak lai kautamaan-kautamaan dari mahafal Al Quran ko, jadi marilah sanak-sanak nan muslim mulai mahafal Al Quran. Samoga kito diaguiah kamudahan dalam mahafal Al Quran.


Zaman dulu banyak anak-anak padusi nan hobi manjaik. Mereka hobi bukan karano memang suko awalnyo, tapi zaman dulu tu manjaik dijadikan sabagai kegiatan untuak anak-anak padusi maisi wakatu luang hingga akhirnyo manjadi sabuah hobi. Cubo paratian katiko awak pai bakunjuang ka rumah tuo (rumah nenek) pasti ado pajangan hasil jaitan nan babingkai. Kalau awak caliak pasti butuah wakatu lamo untuak mambuek hasil karya tangan sarupo tu apolai zaman dulu alun ado masin jaik pasti mambueknyo masih sacaro manual. Kok kini awak cubo mambuek hasil karya mode tu mungkin akan muak, tapi memang itu lo lah kebiasaan dan hobi anak gadih zaman dulu.


Headshot adolah salah satu film aksi Indonesia nan pacah dan banyak penontonnyo. Ndak cuma genre romantis atau komedi se kini yang dicintai dek masyarakat Indonesia. Headshot mambuktikan basonyo film aksi di Indonesia masih diminati dek urang banyak. Film nan dibintangi Iko Uwais ko mancaritoan tentang seorang dokter nan manyelamatan seorang pria ndak dikenal sampai datang urang nan manculik si dokter. Bagi nan jijok samo darah dilarang manonton film ko karano banyak darah dalam sapanjang film. Tapi bagi kalian nan suko jo film ba genre aksi apo lai thriller kalian wajib nonton karano film ko panuah jo kebrutalan dan pastinyo sangat manegangkan.


Zaman kini sadonyo alah dipamudah. Dulu wakatu tahun 90an jangankan kendaraan pribadi, kendaraan umum se masih payah untuak pai ka tampek-tampek wisata. Jasa penyewaan kendaraan alun banyak. Kini jasa-jasa rental kendaran alah banyak apo lai di daerah-daerah nan terkenal jo tampek pariwisatanyo. Mulai dari rental oto sampai rental honda. Jadi bagi kalian nan ndak punyo kendaraan tapi nio mambaok keluarga jalan-jalan rental se lah oto atau honda kalau pai ka tampek-tampek wisata karano labiah praktis dan labiah hemat pastinyo. Kalau pun ndak bisa baok kendaraan kini alah ado lo jasa rental kendaraan sekalian jo supirnyo. Jadi jan khawatir lo soal itu.


Kalau kalian nio hiduik aman batatanggo mako kalian seharusnyo mananamkan raso saliang hormat mahormati satu samo lain. Selain itu, tenggang raso ko harus dijunjuang tinggi sahinggo manciptakan lingkungan nan nyaman. Jan sampai aktivitas wak tu manggaduah tetangga. Ko ndak, lah jaleh rumah wak badakek-dakek jo tatanggo, tapi malah mambuek gaduah malam-malam dengan bagitar-gitar dan banyanyi-nyanyi sakareh tanago. Ba a lo ndak ka berang tetangga kalian. Nan harusnyo waktu malam tu dipakai untuak baistirahat tagaduah dek suaro konser kalian. Mako dari itu, mulailah dari kini mangoreksi diri kalian masiang-masiang apokah kegiatan nan kalian lakukan salamo ko manggaduah tatanggo kalian apo ndak, kalau manggaduah mako jan dilakukan.


Ado papatah nan mangatoan kalau amalan elok tangan kanan jan tangan kiri sampai tau. Artinyo katiko malakukan perbuatan elok mako janlah diumbar-umbar karano akan takesan riya atau malakukannyo hanyo samato-mato untuak mamparancak namo di hadapan manusia lain. Mako dari itu, dianjurkan untuak manyambunyikan amalan elok sahinggo hanyo awak dan malaikat serta Allah lah nan tau. Lalu, katiko malakukan sadakah lakukanlah samo-mato karano Allah. Salanjuiknyo, indak maumbar atau mampalagakan ka urang lain karano alah sadakah. Dan penting untuak diingek kalau dalam malakukan perbuatan elok takah sedekah janlah merendahkan urang nan diagiah tasabuik sahinggo urang tu maraso randah diri. Karano katiko malakukan sedekah ka urang nan kurang baruntuang pun ado punyo adab nan haruih diterapkan.


Hari Minggu, Lisa Pergi ka ladang untuak mananam lahan nan alah inyo barsihkan dari  tanaman liar. Satalah itu inyo mancampurkan tanah jo pupuk organik yaitu kotoran hewan nan alah diolah. Satalah itu inyo manyiram tanah agar dapek manggali lubang nan akan diisi bibit cabe. Satalah lubang disiapkan Lisan mamasuakkannyo jo bibit cabe lalu manimbunnyo kambali jo tanah. Tidak lupa Lisa siram agar tanaman tasabuik  dapek bartahan. Lalu Lisa  mamastikan tanaman tasabuik telah ditimbun jo baik agar katiko hujan tanaman tasabuik indak keluar dari lubangnyo.  15 hari kemudian bisa mamberi tanamannyo pupuk agar mereka dapek tumbuh jo baik. Setiap 15 hari bana inyo pasti akan mambersihkan ladangnyo dari rumput liar sahinggo tanaman nan inyo tanam indak tatutupi oleh tanaman liar tasabuik.  5 bulan kemudian bisa mamanen cabe partamonyo.


Kami sakelas alah marancanakan untuak balibur basamo katiko diakhir semester. Kami mangumpuan pitih salamo tigo bulan di bendahara kelas. Kami pai ka Taman Safari. Pitih nan kami kumpuan cukuik untuak ongkos jo tiket masuak wahana. Nan partamo kami cuboan yaitu Safari Journey. Untuak masuak ka wahana iko mamarluan perjalanan sekitar 45 minik manggunoan oto. Kami mancaliak banyak hewan nan ado sambia mancubo maagiah makan. Untuak hewan nan indak babahayo kami agiah makannyo langsuang, tapi untuak hewan nan lia kami indak dipabuliahan untuak mambuka kaco oto ataupun maagiah makan dek barisiko tinggi. Kami banyak maambiak foto disitu. Liburan nan berkesan sahinggo nio diulang baliak.


Mamakan mie instan nan dicampua jo nasi putiah marupokan suatu hal nan lazim kito lakuan. Padohal, kabiasaan tasabuik sabananyo harus kito hindari karano kabiasaan ko dapek maakibaikan sajumlah karugian bagi nan malakukannyo. Manuruik babarapo artikel , nasi putiah jo mie instan marupokan makanan nan manganduang karbohidrat sederhana, dima karbohidrat tu marupokan karbohidrat  nan hanyo dapek manganyangan paruik untuak samantaro. Katiko manyantap duo makanan tu sakaligus, hanyo akan manimbulkan efek kanyang samantaro, sasudah tu taraso lapa lo baliak. Hal itu nan mambuek kito manjadi mudah lapa dan banyak mangkonsumsi barbagai macam makanan. Akibatnyo kito mangalami obesitas dan mangalami barbagai panyakik lainnyo. Oleh karano itu, segera kurangi kebiasaan tasabuik bia tahindar dari babagai macam panyakik.


Mantap bana kini ko. Tokoh adaik kini ndak mesti nan alah tuo. Ndak mesti nan alah baumua labiah dari 60 tahun. Patang ko baru bana di angek tokoh adaik di kampuang kami. Memang beliau ko salah satu keturunan tokoh adaik lo. Beliau masih mudo. Kok dicaliak dari tampangnyo mungkin alun sampai 50 tahun lai. Cuma nyo memang urang nan bapangaruah bana di kampuang, acok lo talibek di acara-acara adaik di kampuang sajak nyo masih ketek. Apo se acara adaik nan ado kebanyakan nyo ikuik jo apaknyo. Makonyo kok dikaji pengetahuannyo tantang adaik alah katam bana. Emang disiapan dek apaknyo supayo kelak anak-anaknyo bisa manjadi pangganti dirinyo.


Pado tahun 1993, di Final Pialo Stanley, Los Angeles Kings kalah malawan Montreal Canadiens. Hal iko kamudian mamicu kamarahan di antaro para panggemar Kings, nan turun ka jalan dan mamulai vandalisme. Salain itu, mereka mulai mahancuakan properti akibaik dari kamarahan jo raso indak tarimo akan hasil patandingan, samantaro Canadiens marayokan di dalam Forum Montreal. Para parusuah mamacahkan jandela, manjarah kadai, dan mambaka oto jo bangunan. Pihak bawenang mangirim 980 patugas untuak mangandalikan sagalonyo, dan mereka malakukan labiah dari saratuih panangkapan. 168 urang luko-luko. Sacaro kasaluruhan, fasilitas sanilai sakitar US$ 2,5 juta rusak, tamasuak 47 oto polisi, 8 di antaronyo hancua total.


Alat nan digunoan untuak olahraga ditampek gym tu sabananyo bisa kito dapekan dan lakian olahraganyo diuma. Walaupun mungkin haragonyo lumayan, tapi sasuai samo manfaat dan juo kenyamanan nan didapekan, karano kalau olahraga diuma tantu kito labiah nyaman dan juo labiah leluasa untuak olahraga. Apolagi untuak padusi, biasonyo olahraga ditampek gym tu maleh karano banyak cewek, dan nan namonyo olahraga tantu kita disarankan untuak pakai baju nan nyaman, nan mano baju nyo kebanyakan emang ngepas dibadan. Mako dari itu, alat olahrag tu setidaknyo kito punto ciek dirumah, atau kalau alun punyo, cari jo olahraganyo dan ikuikan caronyo diuma, jadi kalau nio bali suatu saat atau makainyo ndak cangguang dan juo manfaatnyo tetap bisa kito dapekan walaupun ndak pakai alatnyo langsuang


Strowberi adolah buah nan paliang cocok untuak dijadikan es buah. Hal iko didasarkan atas raso dari buah strowberi itu sendiri. Buah strowberi mampunyoi raso nan asam dengan saketek raso manih. Raso masam ikolah nan mambuek strowberi sangaik cocok untuak dijadikan es buah. Seperti nan kito ketahui basamo, es buah mampunyoi rasi dominan manih. Buah-buah nan dipakai dalam es buah pun kebanyakan adolah buah nan mampunyoi raso manih seperti mangga, semangko, melon, dan buah karambia. Dari banyaknyo buah nan mampunyo raso manih itu, strowberi hadir sabagai buah nan manawarkan raso babeda. Raso masam nan ado pado buah strowberi telah manghadirkan variasi raso sahinggo raso es buah indak monoton.


Urang banyak bana alasan untuak bisa baolahraga, padohal olahrag ko elok bana bagi tubuh awak. Alasan paliang acok urang ndak sempat baolahraga adolah karena waktu yang ndak ado. Samo jo carito si Mia inyo ko kini punyo hari libur 2 hari, berarti ado 2 hari waktu langang yang inyo punyo. Untuang se mia ko ndak bisa kalau ndak manga-manga sahari dirumah tu, biasonyo ado hal yang harus dikarajoan juo dirumah tapi kali ko indak. Karena ndak ado aktivitas inyo cubolah baolahraga. Untuak kalian yang baru baolahraga bantuak mia ko bisa maambiak langkah awal untuk mancuboan streaching atau paragangan, kalau yang labiah suko basepeda bisa juo, carilah jenis olahraga yang awak sukoi.


Mangutik dari Investopedia, wirausaha adolah saurang nan manciptoan bisnis baru jo manangguang sabagian gadang rasiko dan manikmati sabagian gadang imbalan. Saurang wirausaha biasonyo dicaliak sabaga investor, sumber ide, barang, jasa atau bisnis nan baru saurang wirausaha mamainan paran kunci dalam ekonomi negara. Dimano wirausaha manggunoan bakat dan kacadiakannyo untuak mamanuhi kabutuahan konsumen dan mambaok hal itu ka pasaran. Jo tapanuhnyo kabutuahan konsumen bisa manghasilkan kauntuangan. Salain kauntuangan pribadi, usaho ko mambutuahan tanago karajo sahinggo bisa manciptakan lapangan karajo. Saurang wirausaho harus punyo sifat berambisi, batangguang jawek, peka jo rasiko, capek tanggok, barani, paham jo kabarhasilan, enerjik atau batinago, pandai mamimpin, dan nan paliang pantiang pandani mangalola pitih.


Kalau pai ka Bandung atau daerah lain di Jawa Barat ado makanan sehat khas Sunda nan harus dicubo, namonyo karedok. Dari tampilannyo makanan ko mirip-mirip bantuaknyo samo lotek, gado-gado atau pical. Tapi dari segi raso, ado nan mambedaan inyo jo makanan nan disabuikan tadi. Karedok ko tabuek sayuran mantah, misalnyo kacang panjang, taruang bulek, timun, toge, daun kemangi, dan kambang kol. Bumbu nan digunoan adolah bumbu kacang nan tabuek dari lado merah, bawang putiah, cakua, kacang tanah, aia asam, gulo merah, garam, dan kemangi. Di bara tampek ciri khas karedok harus diagiah oncom baka. Kalu diliek dari bahannyo bisa langsunag tabayang rasonyo akan beda jo raso gado-gado, lotek atau pical.


Manjago gaya iduik nan sehat ado banyak caronyo, ndak hanyo olahraga sajo, tapi manjaga uruikan makanan jo mancaliak apo sajo yang dimakan bisa mambantu awak untuak manjago kesehatan. Awak paralu makan buah buahan, sayua nan hijau, sarato mangurangi makanan nan banyak mamaka bahan bahan pangawet atau bahan bahan buekan yang indak alami supayo badan taraso sehat dan indak acok marasoan sakik. Ado banyak makanan yang masuak ka dalam ragam makanan superfood yang rancak bana untuak manjago kakabalan jo kakuatan tubuah dari babagai macam panyakik yang bisa sajo mambuek awak marasoan sakik. Supayo badan awak salalu sehat jo bugar sarato kaba panyakik awak bisa mamakan babarapo makanan sehat yang alah dianjuaan.


5) anti sosial, tipe pakarajo nan ciek ko candaruang labiah maraso pueh manghabisan wakatu surang dan candaruang sulik untuk ditamui di lua acara kantua. Maski baitu, tipe anti sosial tetap mampunyoi kamungkinan manyalasikan karajo dengan baik. 6) humoris, pasti awak acok manyobk an urang nan murah untuak mancaikan suasana jo mampu mambuek candaan.Tipe pakarajo mode ko biasonyo pulo mamiliki pribadi nan manyanagkan. 7) pamaleh, tipe pamaleh masih acok sobok di sabuah parusahaan. Inyo tetap mangarajoan pakarajoan sampai salasai, tapi jo hasil nan saadonyo dan indak banyak mambantu di dalam tim. Tipe pakarajo kantoran nan ciek ko biasanyo mangisi wakatu jo bacarito hal indak pantiang jo rakan karajonyo.


Ayam geprek gondes kelapa dua depok di sampiang universitas gunadarma tu rasonyo lamak tapi tampeknyo kurang mamadai, karano tampeknyo sampik jo angek. Lantainyo bolong-bolong jadi urang acok tasanduang disinan gara-gara itu. padohal disinan rami, ownernyo ndak jo mamelokan karusakankarusakan nan ado disinan do. untuak tampek parkir pun indak ado do. Katiko kito pai balanjo kasinan harus mikian parkir, karano tampek makan ko lataknyo didaerah macet. Jadi banyak nan bapikia kalau balanjo jadinyo. Apolai awak balanjo banyak sudah tu pakai oto pulo, itu alah pasti se kanai klakson dek urang dibalakang tu nyo. Tampek kurang strategis samo bangunannyo paralu ado perawatan atau renovasi.


Isra adolah perjalanan nabi Muhammad SAW dari ka'bah ke Mekkah ka Masajik Al-Aqsa di Yerussalem. Dalam perjalanan iko, Nabi mangendarai hewan nan banamo Buraq. Pada saat itu, Nabi Muhammad hanyo mamakai waktu samalam untuak manampuah perjalanan jauah tu. Dalam perjalanan ka Sidratul Muntaha, Nabi Muhammad SAW basuo samo nabi tadahulu di satiok tingkek langik nan tasiri dari tujuah langik. Pada awalnyo, Allah SWT mamarintahkan untuak sholat sabanyak 50 kali sahari tapi Nabi Musa maingekan kalau jumlah tasabuik talalu banyak sahinggo disarankan untuak maminta keringanan kapado Allah SWT. Satalah babarapo kali maajuan keringan, diputuihkanlah manjadi 5 kali sahari takah aturan nan kini awak yakini.


Ma'nene adolah salah satu upacara adat toraja, Sulawesi Selatan. Upacara adat ko adolah tradisi mambarasiahan, maagiah baju, dan mambadak an jenazah leluhur nan alah maningga puluhan bahkan ratusan tahun nan lalu. Manuruik masyarakat Toraja upacara Ma'nene ko adolah caro mereka untuak menghormati dan mengenang para leluhurnyo karano urang Toraja mamiliki keyakinan jiko urang nan hiduik kini ndak mamperhatikan leluhurnyo mako hiduiknyo ndak akan damai. Ndak hanyo sekedare mambarasiahan jenazah, biasonyo Ma'nene mampunyoi rangakaian ritual lainnyo dengan maadokan acara meangorbankan hewan , ritual buka kuburan nan barisi jenazah leluhur. Manuruik ambo, memang iko agak mengerikan, tapi awak tetap harus maharagoi apo nan manjadi kepercayaan urang.


Untuak kalian nan nio pai ka lua kota, tapi indak punyo banyak waktu, kalian indak paralu khawatir karano kini transportasi umum lah banyak piliahannyo. Jikok kalian ingin pai liburan dan waktu kalian mepet, piliahlah pasawat tabang sabagai transportasi nan akan kalian naiki. Salain mamakan waktu parjalanan nan relatif singkek, pasawat tabang pun mudah udah dinaiki.Hal partamo nan harus kalian lakukan untuak manaiki pasawat tabang adolah mamasan tiket. Pamasanan tiket bisa dilakukan sacaro langsuang di bandara, atau lewat aplikasi pandukuan seperti traveloka. Satalah mamasan tiket datanglah ka bandara di hari kabarangkatan kalian. Saat tibo di bandara lakukanlah check in dan agiahkan barang-barang nan akan dilatakkan di bagasi pasawat. Satalah itu tunggulah di ruang tunggu nan lah disadiokan dan dangakan informasi manganoi kabarangkatan pasawat nan akan kalian tumpangi. Terakhir naiak lah pasawat dan turun di bandara tujuan kalian.


Dulu sabalum ambo punyo TV ambo selalu manumpang ka tampek tetangga kalau nio manonton. Pokoknyo jadwal film nan ambo suko alah ambo tandoan. Kalau alah tibo jam nyo pasti ambo langsuang kalua dan langsuang batandang untuak manonton. Apolai kami manonton tu barami-rami di rumah tetangga karano emang masih jarang urang nan punyo TV saat itu. Sero bana lah pokoknyo. Tapi ndak lo jarang katiko ka pai manonton film ka rumah tetangga pintu rumahnyo tatutuik, sahinggo tagarok dan ndak jadi nonton. Kalau dikana-kana kini sadia juo kehidupan ambo wakatu itu. Tapi nan herannyo dulu tu ndak ado perasaan sadiah, malah sanang rasonyo manonton batandang ka rumah tetangga. Mungkin karano masih ketek.


Upacaro kaagamaan nan biaso dan alah manjadi tradisi umaik muslim adolah Maulid Nabi. Satiok 12 rabiul awal maulid nabi dilaksanoan untuak mamparingati hari kelahian Nabi Muhammad SAW. Pas bana hari ko adolah hari upacaro keagamaan nan rutin dilaksanaan jo umaik muslim. Urang yang maikuik an maulid nabi pado saat itu dianjurkan mamparbanyak mambaco sholawat nabi, puaso sunnah, basadakah, dan ikuik majelis ilmu. Hari ko juo ambo dan kawan-kawan ambo maikuik an majelis dan ikuik hadir untuak bashalawat basamo. Maulid nabi ko memang indak dilaksanaan oleh nabi ataupun para sahabat tetapi perbuatan tasabuik banilai kebaikan dan indak bertentangan dengan alquran jo hadis.


Lirik lagu dan pantun dalam satu judul iko biasonyo dinyanyikan juo oleh anak-anak. Lagu daerah yang barasa dari Maluku namo judul nyo Rasa Sayange, Masyarakat maluku manyanyikan lagu ko sebagai ungkapan kasih sayang kapado lingkunga sosial urang-urang tu. Lagu indak dinyanyikan se tapi bisa juo dijadian pantun atau dimasuak an sabagai tambahan pantun. Patamo nan awak harus siapkan adolah mambuek pantun yang nyambuang ka lagu ko, kaduo awak bikin surang, tarakhir latihan untuak manggabuangkan lagu tu jo pantun. Lirik lagu ko kan marupokan pantun atau sajak yang dinyanyikan sacaro basahutan. Pantun nyo ko bisa awak buek surang. Banyak pantun kini nan berbagai versi pantun "raso sayange", namun tetap juo sasuai jo makna dan makasuik lagu tu.


Bulu tangkis adolah salah ciek hobi nan den karajoan katiko den alah bosan jo rutinitas sahari hari. Den pribadi akan labiah bakaringek sasudah main bulu tangkis dibandingan jo olahraga lainnyo. Bagi den bulu tangkis mampunyoi banyak manfaaik, diantaronyo : manurunan barek badan, manuruik artikel nan den baco, bamain bulu tangkis sajam bisa mambaka kalori sabanyak 480 kalori dan den alah pernah mancubo katiko den rutin 2x saminggu baolahraga bulu tangkis, barek den turun sabanyak 4kg dalam sabulan. Manfaaiknyo nan den rasoan ciek lai adolah maningkekan metabolisme atau dayo tahan tubuah den. Karano baolah raga bulu tangkis akan maningkekan fungsi kardio paru.


Wirausaho adolah panggabuangan dari duo kato, wira jo usaho. Wira artinyo panjuang, pahlawan, babudi luhua, manusia unggul, bawatak aguang, jo gagah barani. Sadangkan, usaho marupokan pabuatan atau amalan, babuek sasuatu dan bakarajo. jikok diartikan sacaro harfiah, mako makna dari wirausaho adolah urang nan mabuek sautu produk untuak manantukan caro produksi, manyusun operasi untuak mangadokan produk baru hinggo mangatur pamodalan sarato pamasarannyo. Sacaro saderhana, pangartian atau definisi wirausaho adolah sautu proses malakukan identifikasi, mangambangkan dan mambaok visi dalam kahidupan nan barujuang jo dibantuaknyo sabuah usaho. Isitilah kwirausahoan surang matupokan padanan dari kato entrepreneurship dalam bahaso Inggris. Sabalum dialihbahasokan ka dlaam bahaso Inggris, kato entrepreneurship barasal dari kata babahaso Perancis, yaitu entreprende nan mampunyoi arti patualangan, pancipta, dan pangolah usaho.


Kironyo lai lo roti nan rasonyo asam. Ado roti namonyo sordough punyo ciri khas raso nan asam karno diagiah adonan nan alah difermentasi bahari-bahari. Caro mambueknyo cukuik lamo. Awalnyo wak harus buek dulu "starter" sordough nyo. Starter sourdough ko bahannyo cuman tapuang tarigu jo aia. Tapuang jo aia dicampua dalam pabandiangan 1:1 (1 gram tapuang diagiah 1 gram aia). Adonan starter abih itu ditutuik jo kain basah dan diaman 24 jam. Bisuaknyo ambiak satangah adonan tu tambah adonan baru dengan bahan nan samo ka dalam adonan starter. Lakuan tahap itu di hari katigo sampai kalimo. Akan ado galambuang-galambuang diadonan nan manandoan tajadinyo fermentasi. Di hari kalimo adonan starter bisa digunoan untuak mambuek sordough atau bisa lo disimpan dalam kulkas.


Nan dapek dilakuakn pado banjir, apobilo banjir akan tajadi di wilayah dunsananak, simah informasi dari radio manganai informasi banjir. Waspada tahadap banjir nan akan malando. Apobilo tajadi banjir bandang, baranjak sagera ka tampek nan labiah tinggi, jaan manunguu instruksi takaik arahan baranjak. Waspada tahadap arus bawah, saluran  aia, kubangan dan tampek-tampek lain nan taganang aia. Banjir bandang dapek tajadi di tampek ko jo atau tanpa paringek an pado katiko hujan biaso atau dareh. Apobilo harus basiap evakuasi, amankan rumah dunsanak. Apobilo masih tasadio wakatu, tampek an parabot rumah di lua rumah. Barang nan labiah baharga dilatak an pado bagian nan labiah tinggi di dalam rumah. Matian sado jaringan listrik apobilo ado instruksi dari pihak bawenang. Cabuik alat-alat nan masih tasabumbuang listrik apobilo ado dunsanak tagak di ateh aia.


Pulau Angso Duo adolah salah ciek tampek wisata alam nan bisa dikunjungi kalau kalian balibur ka Suamtera Barat. Pulau iko tadapek di Kota Pariaman. Untuak manuju ka sinan, kito bisa pai ka Pantai Gondoriah talabiah dahulu sudah tu manyubarang pakai kapa nan alah disadioan. Kito hanyo paralu mambayia kapa sabanyak Rp 35.000 /urang. Sasampainyo di Pulau Angso Duo kito akan disuguahan hamparan pasia putiah nan barasiah sajauah mato mamandang, aianyo janiah sahinggo kto mancaliak biota lauik jo jaleh. Dermaga tampek kapa balabuah sangaik ikonik dan barasiah, wisatawan bisa maambiak foto jo spot dermaga kapa. Masyarakat nan balibur ka Pulau Angsok Duo indak paralu rusuah kalau litak, karano di sakitar pasisia pulau, banyak lapau-lapau nan manggaleh makanan dan aia karambia mudo. Indak hanyo itu, di Pulau nan bisa dicekan indak talampau gadang itu, tasadio pulo baaneka wahana-wahana pamainan, bantuak ayunan, atv, hammock, dan lainnyo.


Muhammad bin Abdul Wahab dilahiakan pado tahun 1701 Masehi di kampuang uyainah. Inyo tumbuah dan digadangan dalam keluargo yang tapalajar. Ayahnyo juo saorang orang tokok agamo dalam lingkungannyo. Muhammad bin abdul wahab marupokan saorang tokoh keagomaan pambaharuan dalam bidang teknologi isla. Inyo dilahian ditangah keluargo ulama yang barasa dari keluargo tapandang. Hasil dari pamikiaan nyo manyuruah kapado umaik islam supayo kembali kapado ajaran islam yang murni dan bapagang taguah kapado al-quran jo sunnah rasul dan samurninyo dengan indak tacampua jo adaik istiadaik. Dalam paham ko wahabi babedo jo ahlul sunnah waljamaah yang dianut Indonesia. Walaupun babedo, marilah awak tetap manjadi ciek kareno tunduak dan baiman kapado Allah SWT jadi indak ado saliang bamusuhan.


Satiok salasai sholat fardhu ambo biasokan selalu mambaco kitab suci Al-Qur'an. Dari ketek ambo alah diaja an untuak menjadikan mambaco Al-Qur'an sabagai rutinitas nan wajib dijalankan satiok hari. Kalau ndak sempat 5 wakatu ambo usahokan setelah salasai sholat maghrib manjalang sholat Isya untuak selalu mambaco kitab suci Al-Qur'an karano setelah mambaco Al-Qur;an hati dan jiwa maraso sangat tanang, tentram, dan damai. Samacam ketergantungan. Kalau ndak baco se sahari hati saraso ado nan kurang dan gelisah, hiduik taraso kosong dan hampa. Ndak basemangat se rasonyo untuak melakukan hal-hal nan lain. Syukur Alhamdulillah punyo ketergantungan terhadap Al-Qur'an, bukan ka hal-hal nan ndak ado manfaatnyo.


Liek jadwal waktu kabarangkek an dan kadatangan bus pado peta rute. Walaupun peta satiok busa agak babeda, takadang ado nan manyaratoan jadwal kabarangkek an bus di satiok terminal jalurnyo. Carilah tabel jadwal nan manunjuak an waktu untuak rute nan akan dilalui dan ditulis sarato lokasi kadatangan bus tadakek. Acok kali, peta rute dibari kode warna untuak mancaminkan satiok rutenyo. Sabagai contohnyo, jikok dunsanak maliek peta dan manyadari bahwa dunsanak paralu mangambiak rute kuniang, cari di tabel jadwal nan diaagiah warna kuniang. Carilah rute pasimpangan jikok anda paralu baganti jalur. Apobilo indak ado jalur langsuang untuak mancapai tujuan dunsanak, cari terminal tadakek dari lokasi kabarangkek an dunsanak. Kamudian, cubo liek apokah rute terminal tasabuik bsaingguangan jo rute lain nan manuju tujuan dunsanak.


Umroh adolah salah satu ibadah nan bisa dihituang jadi liburan lo. Umroh ko merupakan ibadah ka tanah suci Makkah jo Madinah nan biaso disabuik lo sabagai haji kaciak. Nan mambedaan umroh jo haji adolah rukun ibadahnyo dan waktu pelaksanaannyo. Haji hanyo bisa dilakuan di bulan Zulhijah, sadangkan umroh bisa dilakuan kapan pun. Meskipun umroh adolah perjalanan nan dilakuan untuak ibadah, tapi banyak urang nan maanggapnyo sabagai liburan. Hal iki dek waktu umroh urang akan mangunjungi tampek ibadah di Makkah dan Madinah. Salain itu, banyak lo nan manambahan perjalanan umroh dengan mangunjungi daerah lain di Arab Saudi atau negara-negara lain. Jadi sacaro umum umroh bisa disbuik liburan tapi dengan niat ibadah.


Ado nan babeda dari pertandingan futsal kali ko. Biasonyo nan bamain tu kan anak laki-laki tapi kini nan jadi pemain nyo adolah padusi-padusi se sadonyo. Nan biasonyo penontonnyo langang kini mandadak jadi rami. Tapi nan lawaknyo malah penontonnyo nan rami tu kebanyakan laki-laki. Kalau awak caliak dari jauah tabayang film dunia tabaliak jadinyo. Nan padusi bamain di lapangan, laki-laki nan jadi penonton. Walaupun padusi-padusi ko batandiang bola mode batandiang pakiak sia nan kareh tapi cukuik mahibur kami nan manonton. Unik lo pertandiangan jadinyo. Bawaan manonton nyo jadinyo labiah ka lawak dari pado ka serius. Tamasuak kreatif juo urang nan ma agiah ide pertandingan sarupo ko.


manjadi tukang review makanan ko sangaik manyanangan bagi nan suko kulineran. siapo nan indak suko, kito bisa makan lamak di restoran dan malahan di bayia di satiok tulisan awak. sadapek mungkin awak agiah panialaian sa objektifnyo karano kalau indak, itu dapek marusak namo kito bahkan si pamiliak resto pun bakalan dapek nilai buruak dan dianggap baduto atas apo nan di posting di sosial media. dan satalah itu kadai urang tu samakin buruak dan mandapek rating randah di aplikasi online dan mampangaruhi performa toko kito. sebab urang urang kalau mancaliak rating randah pasti dilewatan se karano dianggap makanannyo indak lamak do.


Kalian wajib mangunjuangi salah satu tampek wisata nan pernah ambo dan kawan-kawan datangi katiko liburan akhia tahun patang. Tampeknyo barasiah dan nyaman untuak balibur. Namo tampeknyo adolah Taman Ismail Marzuki nan ado di Jakarta. Ambo marekomendasikan tampek iko karano di Taman Ismail Marzuki kalian bisa mancaliak benda-benda langik malului teleskop. Kamudian di area Taman Ismail Marzuki manuruik artikel nan ambo baco baru sajo dibangun perpustakaan daerah. Di perpustakaan daerah ko kalian bisa manamukan banyak buku dan bisa mangatahui banyak kebudayaan Jakarta. Kamudian di area Taman Ismail Marzuki pun tadapek anam teater modern. anam teater modern ko acok dijadikan sabagai tampek panampilan teater di Jakarta. Satalah mangatahui hal-hal nan ado di TIM ayo kito bakunjuang ka sinan!


Salain futsal, ekskul nan wajib kalian ikuti di sikola adolah ekskul olahraga basket. Basket adolah salah satu ekskul olahraga nan cukuik banyak paminatnyo di sikola. Olahraga basket pun biasonyo mampunyoi lapangannyo surang di sikola. Kamudian, basket mampunyoi cukuik banyak manfaat untuak urang nan manjalaninyo. Manuruik laman sehatqua, basket mampunyoi satidaknyo 10 manfaat untuak kito. Basket bukan hanyo bamanfaat untuak kesehatan kito, tapi bamanfaat juo untuak mental kito. Manfaat-manfaat basket yaitu, maningkekkan kestabilan tubuah, maningkekkan kesehatan tulang, mampakuek otot, manurunkan barek badan, manambah tinggi tubuah, manjago kesehatan kardiovaskular, manumbuahkan raso picayo diri, maradokan stres, manjago kestabilan emosi, dan malatiah sikap sportif.


Babarapo urang manilai kalau hiduik sihaik itu maha. Padohal awak bisa juo malakuannyo jo kabiasoan sederhano yang elok. Misal bacocok tanam tanama sayua atau buah, atau jenis tumbuhan lainnyo. Kalau ado tanaman di rumah awak tantu akan taraso labiah asri rumah awak tu dan kegiatan awak mananam tu juo tamasuak olahraga kabugaran. Ado babarapo langkah untuak awak nan nio bacocok tanam. Patamo menyemai bibit yang nio di tanam, kaduo siapkan juo tampek untuak malakuan panyemaian, katigo siapkan pot, siapkan juo tanah yang digunoan untuak proses panyemaian, pamindahan bibit yang awak semai dan panen. Jadi katiko awak nio mananam sayua atau buah, paralu juo tau baa caronyo.


Patang ko ambo iseng-isenglah mancaliak resep cemilan di youtube. Basuo cemilan sosis panggang teflon. Dek di rumah ado teflon dan ndak ado pamanggang akhirnyo ambo cubo-cubo mambuek sosis panngang jo teflon ko. Langsuang pai ka supermarket dakek rumah untuak mambali bahan-bahannyo seperti mentega, sosis frozen food, saus sambal, saus tomat, dan saus barbeque. Pas lah dibuek di rumah ruponyo ndak samudah mode nan di youtube. Ternyata kalau manggang pakai teflon ko ndak marato tapanggangnyo do. Ado bagian nan tapanggang bana sampai-sampai lah bawarna hitam ado lo nan masih alun barubah warna sosisnyo. Akhirnyo, mau ndak mau dinikmati se sosis panggang teflon tadi.


Kini Whatsapp punyo fitur nan labiah banyak daripado sabalumnyo. Fitur nan lamo pun ado nan lah diperbaharui, sarupo pamiliahan peserta nan dapek mancaliak stasus WA, status WA melalui pasan suaro, sampai status WA nan bisa direspon jo emoji. Abis tu, nan dulunyo WA hanyo bisa mangirim 30 foto ka pangguno lain, kini lah bisa 100 foto. Dan kini WA lah ado lo fitur transkrip pasan suaro. Jadi setelah pasan suaro didanga an, pasan suaro tu bisa di ubah dalam bantuak teks nan bisa dibaco. Ndak cuma itu se, dengan manggunoan fitur Handsfree kini WA dapek marekam video WA tanpa paralu manahan tombol video dalam wakatu lamo.


Pabrik Kiswah Ka'bah di Arab Saudi kedatangan robot baru nan unik nan bisa mangecek dengan 11 bahasa. Robot ko ditugasi untuak manyambuik tamu nan bakunjuang ka Kompleks Rajo Abdul Azis untuak Ka'bah Suci Kiswah dan diparuntuak an sabagai pamandu di Pabrik Kiswah, kain hitam nan manutuik i Ka'bah di Makkah. Robot ko mampunyoi bantuak nan sangaik lucu nan dipakai kan jubah khas Arab Saudi warna hitam dan di agiah emblem bawarna ka amehan. Robot ko bisa mangenali emosi dasar, wajah, dan bainteraksi dengan pangunjuang malalui santuahan dan gerakan tangan dan mamiliki barek 29 kg, dengan maso pakai batrai salamo 8 jam, dan kecepatan bajalan 3 km/jam. Robot ko hadir untuak malengkapi robot nan alah ado sabalumnyo nan batugas mambarasiahan ruangan dan robot nan mambao dan mambagian aia zam-zam.


Pado hari salasa, uni pai ka Kota Bukik Tinggi untuak mancari makanan khas tampek tu. Inyo manjelajahi tampek-tampek kuliner nan terkenal. Banyak urang nan alah uni tanyoan untuak mancari tau tampek jua makanan khas Bukik Tinggi nan paliang lamak dan paliang rekomendasi. Akhianyo setelah batanyo langsuang ka warga setempat uni dapek basuo  tampek tu indak jauah dari posisi kini. Uni mancubo mambali makanan tu. Tapi dek indak saba untuak mancubonyo, uni mamakan saketek salagi pesanan makan nan lain siap. Sasuai jo pandapek urang-urang, makanan itu memang lamak bana. Jadi, uni marekomendasian tampek nan inyo kunjungi salamo liburan ka urang-urang nan manjadi pengikutnyo di sosial media.


Bisnis franchise akhir-akhir ko sangaik banyak dijalani dek para anak mudo. Bisnis iko dijalani tantu karano mampunyoi prospek nan manjanjikan. Ado babarapo bisnis franchise nan sangaik manjanjikan untuak dijalani. Bisnis franchise manguntuangkan nan partamo adolah KFC. KFC sangaik manjanjikan tantu bukan tanpa alasan. Usaho restoran nan menu utamonyo ayam ko adolah restoran nan manjadi incaran banyak urang karano rasonyo nan khas. Bisnis franchise nan manguntuangkan salanjuiknyo adolah kedai kopi kulo. Kopi kulo manjadi franchise nan manguntuangkan karano bisnis iko manjua kopi. Kopi akhir-akhir ko sadang banyak disukoi dek banyak urang sahinggo bisnis iko pun cukuik manguntuangkan dan manjanjikan untuak dijalani.


Tingga dan bakarajo di ibukota Jakarta mambuek wakatu 24 jam ko taraso sangaik singkek. Sabalum matohari tabik alah pai ka kantua. Pulang pun alah malam. Sampai di rumah langsuang barasiah-barasih dan langsuang lalok. Kegiatan saroman tu taruih baulang dari hari Senin-Jumat, sahinggo hari libur tu sangaik di nanti-nanti. Kegiatan liburan nan biaso dilakukan dek urang di kota besar adolah pai ka mall, pai ka tampek wisata, makan-makanan lamak di restoran dan lain-lain. Kegiatan tu ndak salah, cuma sakali-kali cubolah lakukan kegiatan-kegiatan nan bisa manyehatkan badan seperti baolahraga. Maingek di hari alang sangat sulik untuak manyempatan diri baolahraga karano olahraga tu sangaik penting untuak kesehatan awak.


Akhir semester waktu nan paliang ancak untuak pai liburan jo kawan-kawan. Karno rumah Nia jauah dan lbur semester hanyo sabanta se, Nia ndak pulang ka kampuang jadinyo. Tapi Nia dan kawan-kawan inyo nan ndak pulang lo berencana untuak pai raun ka Pantai Pangandaran. Dari tampek Nia kiro-kiro 4-5 jam perjalanan untuak sampai ka pantai Pangandaran. Inyo jo kawan-kawannyo manyewa oto untuak pai bolak baliak sahari ka sinan. Salamo dalam perjalanan inyo manikmati pemandangan sambia maota jo kawan. Nia sanang bana karno iko patamo kalinyo inyo pai raun jo kawan. Walaupun Nia ndak pulang, Nia tatap sanang bisa liburan jo kawan-kaan kuliahnyo. Baginyo pengalaman ko sangaik mangasankan.


Satalah bapuaso salamo sabulan di bulan Ramadhan, Salma akhirnyo marayoan Idul Fitri jo umaik Islam lainnyo di saluruah dunia. Salma alah basiap untuak barayo, dari baju, makanan, kue rayo, sampai THR untuak anak-anak nan tibo ka rumahnyo. Di hari rayo ko, Salma sholat ied di lapangan dakek tampek tingganyo. Dari pagi inyo alah basiap lo untuak pai ka sinan dek takuik talaik tibo tu ndak dapek tampek. Sasampai di lapangan tu, Salma langsuang duduak dan mambaco takbir. Salanjuiknyo inyo sholat, abih itu mandangaan Khotib mambacoan Khutbah Sholat Iednyo. Satalah salasai inyo langsuang basalam-salaman jo urang nan ado disinan untuak saliang bamaaf-maafan.


sasudah bel baliak babunyi,den maajak kawan-kawan pai main futsal di lapangen,kawan nan namuah diajak main futsal 11 urang,sudah tu,den jo kawan-kawan pai maambik bola disekola.sudah tu,den jo kawan-kawan pai ka lapangen.lapangennyo dak jauh dari sakola den do.sasudah sampai di lapangen,den jo kawan-kawan mambagi tim jadi 2,1 tim beranggota 5 urang,sudah tu den manunjuk 1 kawan den untuk jadi wasit untuk main futsal,den masuk anggota A.den jo kawan-kawan sabanyo jarang main futsal,karano tu den maajak kawan-kawan den main futsal hari ko.sasudah main futsal salasai sekitar waktu 45 minik anggota den akhirnyo monang dengan skor 2:1.hari lah sanjo,kami bersiap-siap nak baliak ka rumah.


Sayua adolah makanan sehat nan banyak urang kurang suko. Padahal manfaat P2PTM Kemenkes RI sayua punyo banyak manfaat nan elok untuak tubuah takah mangurangi stress balabiah, mampalanca BAB atau berak, mancagah panyakik jantuang jo kanker, mampatahanan barek badan yang saimbang, sumber tanago, mambarasiahan racun dalam tubuah, mancagah anak lahia cacat, manjago kasehatan mato, manjago kulik dan mampakuek tulang. Jo banyaknyo manfaat yang takanduang di dalam sayua ado banyak caro untuak mamakan sayua bisa di tumih, di abuih, di makan matah dan bisa lo di jadian jus. Mako dari itu marilah mulai iduik sehat dimulai jo makan dan minum nan sehat takah jus sayua.


Sepanjang 2022 ado banyak wisata nan viral di kalangan masyarakat. Sebagian viral dek gara-gara wisata baru dan ado juo yang kareno baru siap di renovasi dan manjadi lokasi event. Bantuak Florawisata D'castelo yang marupokan taman bunga dengan tampek foto yang instagramable. Florawisata D'castello ko bukak dari jam 8 sampai jam 5, kalau weekend bukak dari jam 8 sampai jam 6. Keunikan dari Florawisata ko adolah banguna kastel yang warno-warni di tangah taman bunga. Kastel-kastel yang ado di siko tagak di kaki gunung Tangkuban Parahu. Tampek ko rami kareno selain tampek nyo yang sajuak dan unik, tampek ko juo punyo spot-spot foto yang ancak bana.


Padahastasana adolah salah ciek garakan yoga nan dikana sabagai uttanasana. Garakan ko adolah garakan yoga nan tagak mambungkuak. Caro malakuan garakan ko nan partamo tagak luruih posisian tangan di ateh dan tarik angok panjang salanjuiknyo mulailah mambungkuakan badan lambek-lambek sambia malapehan angok. Mulai bungkuakan badan dari pinggang kaateh dan posisi tangan talatak di kaki sajajar kaduonyo. Dorong tubuah ka muko pas mampapanjang paegangan kamudian angkek tulang ikua. Tahan babarapo datiak kamudian lapehan. Iko adolah janih paragangan nan paliang kuek. Janih ko bisa mambuek sirkulasi darah labiah lanca, dan maningkekan aliran darah segar nan panuah oksigen jo nutrisi ka kapalo. Hal iko bisa manimbuaan efek segar nan maremajakan.


Ayo minum jamu untuak kesehatan ktio basamo. Dari maso ka maso bangsa indonesia alah mangenal baa caro untuak manjago kebugaran tubuah ko. salah satunyo yaitu dengan mamanfaatan ramuan tradisional nan berasal  tumbuah - tumbuahan asli indonesia dan masyarakat manyabuiknyo jamu. Jamu ko bakhasiat untuak mancegah panyakik, mamaliharo kesehatan, pamulihan, kabugaran bahkan kacantikan. Dan dari jamu ko urang - urang balomba untuak maningkekan pangobatan manggunoan tumbuah - tumbuahan tradisional atau nan dikenal dengan herbal. karano mamiliki manfaat labiah baiak bagi tubuah manusia. Jadi alangkah baiaknyo minuman nan berasal dari nagari wak surang tehadap kesehatan kito, karano banyaknyo khasiat nan takanduang dalamnyo.


RedDoorz Indonesia marupokan jaringan panginapan nan babasis online nan tamasuak tagadang di Indonesia. RedDoorz mambantu mangambangan dan mandistribusi panginapan-panginapan di Indonesia sacaro online. Bantuak nan kito tau, di jaman nan serba daring iko, tetap sajo ado babarapo urang nan kasulitan maikuiki pakambangan zaman iko. Makonyo RedDoorz hadir untuak manawarkan kamudahan-kamudahan tasabuik ka pamilik properti. Manuruik den, kamudahan nan ditawaran RedDoorz lumayan banyak. Salain maangkek dan mambantu pemasaran panginapan nan mungkin alah talulua zaman, RedDoorz hadir untuak mambantu maningkekan palayanan dan manyamoratokan fasilitas panginapan nan bagabuang jo RedDoorz. Palanggang pun, mandapekan kauntuangan pulo dalam mancari panginapan nan sasuai jo nan inyo nio.


Untuak pertamo kalinyo ambo dibuliahan pai jalan-jalan ka luar kota basamo kawan-kawan katiko ambo duduak di kelas 2 SMA. Waktu itu ambo balibur ka daerah Kebun Teh di Solok, Sumater Barat. Pemandangan nan disuguahkan disiko sangat indah. Pernah caliak film FTV di SCTV nan tampeknyo di kabun teh gitu kan? Percis saroman itu. Indah bana. Jadi, bagi nan tingga di daerah Sumatera Barat ndak paralu awak pai ka pulau Jawa untuak mandapek an sensasi puncak kebun teh. Cukuik pai se ka Solok nan punyo kabun teh saroman itu. Suasana disitu masih sajuak dan hamparan kabun tehnyo sangat manyegaran mato. Pati nio balamo-lamo dan anggan untuak pulang.


Gran Melia Jakarta adolah hotel eksotis nan menarik dan talatak di jantuang kota Jakarta. Tasaji kemewahan asia nan bapadu jo tradisi spanyol, cocok dan mantap untuak tamu bisnis dan wisatawan. Lokasi nyo nan mudah diakses dakek jo kawasan bisnis, pusat balanjo dan toko-toko. Salah satu nan unggul dari hotel Gran Melia ko adolah restoran nyo nan lamak dan manggugah salero, nan terkenal adolah masakan japang dan cino nyo. Bagi pangunjuang nan nio basantai dan malapeh panek di Gran Melia tasadio pulo tampek perawatan dan SPA nan tanang, nyaman dan unik. Ruang pertemuannyo pun manyajikan pemandangan taman dan dimasuaki oleh cahaya alami. Lokasi nan ideal untuak maadoan acara-acara bisnis, konferensi atapun pernikahan. Pilihan kamar nan beragam dijamin mambuek pangunjuang nyaman dan betah salamo manginap di Gran Melia.


Caro manggoreng nugget pakai air fryer enteang bana. Ndak paralu baangek-angek manungguan nugget tu masak di muko kompor. Ndak akan ado lo minyak nan maggalatiak-mangaalatiak dari kuali. Bahkan kalian bisa mamasak sambia mangarajoan nan lain. Nan paralu dilakuan tu cuma maiduik an air fryer. Abis tu buka keranjang nan ado di bagian bawah air fryer untuak malatak an nugget nan alah babali di kadai. Nah abis tu tutuik karanjang tu baliak. Kalau alah salasai kalian tingga atur suhu jo wakatu untuak mamasak nugget tu. Atur suhunyo 180 darajaik dan wakatunyo 15 minik. Beko setelah 15 minik air fryer ko akan babunyi manandoan nugget kalian alah siap untuak disantap.


Tambunsu adolah makanan khas Sumatera Barat. Tambusu marupokan makanan nan bajenis gulai. Tambusu marupokan makanan nan tabuek dari usus jawih. Usus jawih tersebut diisi jo tahu dan talua sahinggo ukurannyo jadi gadang dan bervolume. Tambusu mampunyoi raso padeh gurih. Kuah tambusu mampunyoi warna kuniang pakek. Tambusu bukan hanyo bisa dibuek manggunokan usus jawih, tapi bisa juo dibuke dengan manggunokan usus kabau. Salain disajikan dengan gulai, tambusu biasonyo disajikan juo dengan kuah kalio. Perbedaan kuah kalio dan kuah gulai adolah dari proses masak. Kuah kalio dibuek labiah lamo daripado kuah gulai. Salain itu kuah kalio mampunyo tekstur labiah pakek daripado gulai. Bisa dikatokan kalio adolah kuah setelah gulai dan sabalum manjadi dadak randang.


Manuruik pandapek ambo, di zaman media sosial kini ko labiah mudah untuak mancari kawan lamo di bandiang jaman amak jo apak wak dulu. Kalau dulu awak harus tau nomor teleponnyo atau minimal tau alamaik rumah atau sanak saudaranyo. Kalau kini selagi tau namo kawan lamo kalian tu mako kalian dengan mudah akan manamukannyo. Antah itu lewat media sosialnyo atau tampek karajo nyo. Nan labiah canggihnyo adolah dengan tahubuang ka akun media sosial kawan kalian tu mako kalian akan dengan sangaik mudah bakomunikasi jo inyo. Dari situ beko kalian bisa saliang batuka nomor hp sahinggo hubuangan kalian nan lah sempat taputuih bisa tajalin baliak.


Mangecek an Dampak robot, sabalumnyo awak maajak dan maagiah tau dampak positif. Kalau kini awak jalehan juo apo dampak negatif nyo. Jadi dampak negatif dari adonyo robot ko tabantuaknyo krisis energi dan maningkeknyo panimbunan sampah juo kalau awak sambarang se. Kareno robot-robot yang indak awak pakai lai atau alah dipagunoan sabalumnyo tapi rusak biasonyo dibuang lai kan. Kadang mambuang tu sambarang se, bali mainan sabanyak antah. Jadi marilah awak salalu mambuang sampah pado tampeknyo. Untuak masalah robot ko, awak harus tau nan ma ka dipakai atau sekedar dimain-mainan se, jadi mambali saparalunyo jan langsuang banyak. Iko biasonyo tajadi katiko awak ketek.


Namo den Andika Yusman, biaso dipanggia Dika, kini den kaleh 10 SMA. Salamo korona malanda aden banyak badiam diri se di dangau. Karano sakola online, jadinyo den cuma mancaliak laptopsambia zoom, mangarajoan tugas dan lain sabagainyo sacaro online. Karano sagalonyo harus online den jadi jarang kalua dan den maraso badan den kurang sehat. Karano itu di kamar den kadang manggarikan tubuah den jo olahraga nan ringan sajo. Salah ciek olahraga nan acok den karajoan katiko sanggang adolah push-up. Karano den indak punyo alek untuak olahraga jadi den Cuma mangarajoan nan mudah dan indak butuah alat sajo. Push-up ko den karajoan salamo 30 datiak dan baulang sabanyak 2 sesi.


Beberapa restoran punyo konsep dapur nan tabuka, jadi wak bisa mancaliak koki nyo masak sacaro langsuang. Biasononyo koki atau juru masak di restoran-restoran tu mamakai saragam khas koki nan warnanyo putiah. Jadi sananyo koki tu karajonyo ndak cuman masak se di dapua. Koki punyo tugas mambuek resep, manantuan dan maukua bahan-bahan masakan, mamasak, dan manyajian makanan nan lamak rasonyo, dan nampaknyo ancak. Seorang koki sananyo bisa se masak sagalo jenis makanan, tapi biasonyo mereka punyo kahlian masing-masing. Misalnyo ado nan labiah pandai masak masakan Jepang, Italia, atau masakan Indonesia. Ado pulo nan ahli mambuek makanan penutup atau makanan utama. Untuak jadi koki ko harus kretaif untuak mambuek menu-menu baru dan berani malakukan eksperimen masak di dapua.


Rumah Adat Pangguang dari Jambi mamiliki 3 buah pintu. Tapi jan salah, masiang-masiang pintu ko punyo fungsi nan babeda-beda. Mungkin banyak nan alun tau apo fungsi dari tiok-tiok pintu ko. Jadi fungsi pintu pertamo tu atau nan biaso disabuik pintu tegak fungsinyo adolah sabagai pintu masuak untuak urang umum. Kalau pintu kaduo atau nan biaso disabuik pintu masinding bisa dipakai untuak jendela. Pintu terakhir atau nan katigo disabuik jo pintu balik melintang. Fungsi dari pintu ko adolah sabagai pintu untuak urang-urang terhormat seperti tokoh-tokoh adat. Kalau fungsi rumahnyo samo jo nan lain. Selain untuak tampek tingga bisa lo dipakai untuak bamusyawarah.


Food Chopper adolah salah satu alat masakan nan kini sadang banyak dipabincangan dek netizen di sosial media. Food chopper ko digunoan untuak maolah bahan masakan, bisa dikatoan ampia mirip jo blender. Kaduo alaik ko emang samo-samo bafungsi maaluihan bahan makanan. Tapi, food chopper dapek digunoan untuak mamotong, manggiliang sarato mangolah bahan makanan majadi ciek. Di dalam wadah food chopper ko tadapek mato pisau nan baguno untuak mamotong-motong bahan makanan. Urang-urang biasonyo manggunoan food chopper untuak mamotong atau maolah bahan makanan bantuak kacang-kacangan, rampah, sampai ka dagiang. Food chopper ko ado nan difungsian sacara manual manggunoan tangan, ado pulo nan otomatis mamakai aliran listrik.


Wedang adolah salah ciek minuman nan bisa dinikmati katiko hari dingin karano manfaaiknyo dalam maangekan badan. Barikuik iko adolah jenis-jenis wedang khas Jawa nan pernah den minum untuak maradoan batuak, atau manjago tubuah bia tetap fit. Yang partamo wedang jahe nan biaso den buek untuak maradoan batuak sacaro alami. Karano jahe mangaduang zat anti-inflamasi nan bisa mambunuah bakteri atau kuman panyabab batuak. Wedang iko sabaiaknyo diminum tanpa dicampua gulo. Nan kaduo ado wedang sarai, nan babahan dari jahe, babarapo batang sarai dan limau nipis, biasonyo den mangonsumsi wedang sarai ko katiko sadang masuak angin, damam, jo pilek. Nan katigo ado wedang asam jawa nan tabuek dari asam nan ditambah gulo merah, den mangonsumsi ko katiko pencernaan kurang lancar, karano mengonsumsi ko bisa maningkekan kasehatan pancernaan.


Salain sabagai simbol tampek ibadah, rumah ibadah juo baguno sabagai tampek malakukan ibadah dan penyiaran agamo. Tampek ibadah dibangun untuak kenyamanan umaik dalam malakuan ibadah dan untuak mamenuhi kebutuhan spritual agamo. Satiok tampek ibadah bamacam lo sejarah berdirinyo. Gereja misalnyo yang indak digunoan sabagai tampek komunikasi umat jo tuhan se tapi bisa juo untuak mambangun relasi antar jemaat dan masyarakat yang baagamo kristen khususnyo. Bantuak dari gereja ko khas yaitu mampunyoi lambang salib, babantuak kubah, atau manara pado bagian ateh bangunan. Gereja pun ado yang manjadi gereja kristen katholik dan ado jo yang protestan. Pado bahasan kali ko adolah mengenai gereja bagi jemaat kristen protestan.


Katiko bulan puaso masajik memang jadi labiah rami daripado hari biasonyo. Apo lai beberapa masajik banyak nan mengadokan Pesantren Ramadhan dan mewajibkan peserta pesantren untuak solat tarawiah berjamaah di masajik. Ado plus dan ado lo minusnyo dari diwajibkannyo peserta Pesantren Ramadhan untuak maikuti solat tarawiah di masajik. Plusnyo masajik jadi labiah rami, minusnyo banyak peserta pesantren padusi nan ndak solat mamakak di saf paliang balakang masajik sahinggo marusak kekhusyu an urang nan lain. Ikolah nan manjadi perhatian bagi kami panitia pelaksana pesantren. Mulai malam ko awak harus samo-samo memperbaiki situasi ko dengan manunjuak salah seorang dari peserta pesantren nan sedang ndak solat untuak manjadi panagguang jawab bagi kawan-kawannyo nan lain supayo ndak mamakak sahinggo labiah bisa manciptakan suasana kondusif salamo mangarajoan ibadah.


Di dalam kahiduik an bamasyarakat pasti ado se kenakalan remaja yang tajadi dan terkadang mambuek resah masyarakat, terutamo urang yang tingga di padesaan. Mangko dari itu dalam mengatasi kenakalan remaja mode ko ko diperlukan yang di tuo an. Tokoh adaik salah satu tokoh yang bapangaruah, karena di padesaan adaik istiadak ko biasonyo sangaik kental. Sabananyo nio urang padesaan ataupun urang kota awak ndak buliah marusak lingkungan, tatanan masyarakat, sadoalah nyo yang berakibaik buruak bagi awak apolai urang lain. Jadi untuak kasodonyo jadilah urang yang elok laku, babudi pengertian dan naik an lah nilai budayo awak nan ramah ko, jan manjadi pambarontak di nagari surang.


Liburan ambo pertamo kali naiak pesawat adolah pas kelas 2 SMA. Untuak liburan naiak pesawat ado babarapo hal nan paralu awak paratian. Pertamo, awak harus siapkan tiket pesawat nan awak dapek an katiko check in. Kaduo, paratian isi dalam tiket pesawat tu. Dalam tiket tu ado namo awak, nomor kursi, kode penerbangan, dan lewat gate bara awak masuak. Katigo, tunggu di ruang tunggu nan dakek jo gate keberangkatan. Katigo, danga-danga pengumuman untuak kode penerbangan awak. Terakhir, kok lah tadanga pengumuman penerbangan awak masuak ka gate nan ditantuan beko diarahan dek petugas sampai ka dalam pesawat. Satibo dalam pesawat tingga cari se nomor kursi wak lai.


Hobi adolah salah satu kegitan untuak mananagan pikiran dan mambuek awak sanang katiko malakuannyo. Kok alun manamuan apo hobi kalian jan ragu untuak manantuannyo surang karano hobi sabananyo bisa awak yang ciptakan. Contohnyo adolah hobi baolahraga. Olahraga kalau dilakukan sacaro terus menerus pasti mambuek awak ketagihan untuak melaksanakannyo. Kalau ndak olahraga pasti tubuah taraso ndak lamak dan taraso layua. Jadi, sacaro tidak langsuang awak manjadian olahraga sabagai hobi baru awak. Alangkah rancaknyo jiko awak bisa manciptakan hobi-hobi nan produktif sarupo olahraga, mambaco, mangaji, dan kegiatan bamanfaat lainnyo. Hiduik pasti akan labiah banyak manfaatnyo baik untuak diri sendiri maupun urang banyak.


Andi dan kawan-kawannyo mamutuihkan untuak merayakan  hari kemerdekaan Indonesia di atas gunung jo mangibarkan bendera merah putih. Namun dalam perjalanannyo iko cukuik mamakan waktu dan energi sahinggo mereka mamerlukan persiapan nan matang. Namun karano gunung nan didaki oleh Andi dan kawan-kawannyo iko mamiliki cuaca nan cukuik ekstrem sahinggo inyo haruih mamikirkan resiko taburuk dan bagaimana cara manghadapinyo. Di atas gunung biasonyo sering kali  cuaca  nan cukuik ekstrim takah dingin. Sahinggo cara bartahan mereka yaitu jo manyiapkan pakaian hangat dan juga perlengkapan lainnyo nan dapek manghangatkan badan mereka walaupun cuaca di atas gunung dingin. Satalah manghadapi rasa dingin mereka mamutuihkan untuak melanjutkan perjalanan dan mamilih untuak baristirahat talebih dahulu agar energi mereka kambali untuak mandaki gunung tasabuik.